text:
Wideoşekilli iş maslahatynda sebitleri durmuş-ykdysady taýdan ösdürmek we guramaçylyk meselelerine garaldy
Hormatly Prezidentimiz Gurbanguly Berdimuhamedow paýtagtymyzyň we ýurdumyzyň welaýatlarynyň häkimleriniň gatnaşmagynda göni aragatnaşyk arkaly wideoşekilli iş maslahatyny geçirdi. Maslahatyň dowamynda sebitleri durmuş-ykdysady taýdan ösdürmek, oba hojalyk ulgamynda alnyp barylýan işleriň ýagdaýy bilen baglanyşykly wezipelere hem-de guramaçylyk meselelerine garaldy.
Milli Liderimiz iş maslahatyny açyp, ilki bilen Aşgabat şäheriniň häkimi Ş.Durdylyýewi göni aragatnaşyga çagyrdy. Ol ýurdumyzyň baş şäherini abadanlaşdyrmak, paýtagtymyzyň etraplarynyň çäklerinde degişli arassaçylyk ýagdaýyny saklamak boýunça döwlet Baştutanymyzyň ozal beren tabşyryklarynyň ýerine ýetirilişi barada hasabat berdi. Şeýle hem Aşgabatda gurluşygy alnyp barylýan desgalardaky işleriň ýagdaýy, ilatyň durmuş üpjünçiligini ýokarlandyrmak boýunça ýaýbaňlandyrylan giň möçberli çäreler hakynda habar berildi.
Şeýle hem häkim hojalyk ulgamyny döwrebaplaşdyrmak boýunça geçirilýän toplumlaýyn çäreler, şäher gulluklarynyň sazlaşykly işini ýola goýmak, desgalary, seýilgäh zolaklaryny döwrüň talabyna laýyk derejede saklamak ugrunda alnyp barylýan işler barada hasabat berdi.
Döwlet Baştutanymyz paýtagtymyzy mundan beýläk-de hemmetaraplaýyn ösdürmek boýunça öňde durýan wezipeleriň çözgüdine örän jogapkärçilikli çemeleşmegiň zerurdygyny belläp, häkimiň etraplardaky işleriň ýagdaýy üçin şahsy jogapkärçilik çekýändigini, ilatyň zerurlyklary bilen gyzyklanmalydygyny, adamlaryň arasynda ýygy-ýygydan bolup, ýerine ýetirilýän işlere gözegçilik etmegi talap etdi.
Hormatly Prezidentimiz Gurbanguly Berdimuhamedow paýtagtymyzyň jemagat gulluklarynyň işine ünsi çekip, şäherde ýaşaýyş jaýlarynyň, mekdepleriň, çagalar baglarynyň ýyladylyşy, elektrik energiýasy, gaz bilen üpjünçiligi boýunça alnyp barylýan işlere ünsi çekip, bu işleriň hemişe gözegçilikde saklanmalydygyny tabşyrdy.
Döwlet Baştutanymyz iş maslahatynyň dowamynda paýtagtymyzyň häkimlikleriniň guramaçylyk meselelerine degip geçmek bilen, T.Ataýewi Berkararlyk etrabynyň häkiminiň gurluşyk boýunça orunbasary wezipesine bellemek, şeýle hem E.Mämmedowany Köpetdag etrabynyň häkiminiň bilim, medeniýet, saglygy goraýyş we sport boýunça orunbasary wezipesinden boşadyp, bu wezipä G.Myradowany bellemek hakyndaky resminamalara gol çekdi.
Soňra Ahal welaýatynyň häkimi Ş.Amangeldiýew sebitdäki işleriň ýagdaýy, şol sanda ýerleri we oba hojalyk tehnikalaryny ýaz-meýdan işlerine öz wagtynda we guramaçylykly taýýarlamak, ekinleri mineral dökünler bilen iýmitlendirmek ugrunda ýaýbaňlandyrylan çäreler barada hasabat berdi.
Şeýle hem häkim welaýatyň ilatynyň durmuş üpjünçiligini gowulandyrmak, gurluşygy alnyp barylýan desgalardaky işleriň depginlerini ýokarlandyrmak ugrunda edilýän tagallalar barada habar berdi.
Hormatly Prezidentimiz Gurbanguly Berdimuhamedow hasabaty diňläp, welaýatda gowaçanyň we beýleki ekinleriň ekişini öz wagtynda geçirmek, meýdanlarda alnyp barylýan agrotehniki çäreleri güýçlendirmek, gök-bakja ekinlerini, ir-iýmişleri köpräk ekmek bilen baglanyşykly düzümleriň sazlaşykly işini ýola goýmagy tabşyrdy.
Döwlet Baştutanymyz Oba milli maksatnamasynyň çäklerinde gurulýan desgalarda alnyp barylýan işleri gözegçilikde saklamagyň zerurdygyny belledi. Ilatyň durmuş üpjünçiligi meseleleri hemişe üns merkezinde saklanylmalydyr diýip, milli Liderimiz ýaşaýyş jaýlarynyň we medeni-durmuş maksatly binalaryň ýyladyş ulgamlarynyň ygtybarly işlemegini ýola goýmagy tabşyrdy. Hormatly Prezidentimiz etraplarda köpräk bolup, daýhan birleşiklerinde alnyp barylýan işler, ekinlere ideg edilişiniň derejesi we Oba milli maksatnamasynyň ýerine ýetirilişi bilen ýakyndan tanşyp durmagy häkimden talap etdi.
Döwlet Baştutanymyz iş maslahatynyň dowamynda A.Nurgeldiýewi Bäherden etrabynyň häkiminiň oba hojalygy boýunça orunbasary wezipesine bellemek hakyndaky Karara gol çekdi.
Balkan welaýatynyň häkimi S.Satlykow öz hasabatyny welaýatyň ekerançylyk meýdanlarynda ýaýbaňlandyrylan agrotehniki çäreler, ilatyň durmuş üpjünçiligini gowulandyrmak boýunça durmuşa geçirilýän çäreler baradaky habardan başlady. Şeýle hem welaýatyň çäklerinde bina edilýän dürli maksatly desgalardaky işleriň ýagdaýy barada habar berildi.
Hormatly Prezidentimiz Gurbanguly Berdimuhamedow welaýatyň ekin meýdanlaryndaky ýagdaýa ünsi çekip, welaýatyň etrap häkimlerinden talaby güýçlendirip, daýhan birleşiklerinde alnyp barylýan işleriň ýagdaýy üçin olaryň şahsy jogapkärçiligini ýokarlandyrmagy tabşyrdy.
Döwlet Baştutanymyz geçirilmegi meýilleşdirilen ähli oba hojalyk çäreleriniň bellenilen möhletlerde öz wagtynda we ýokary hilli ýerine ýetirilmeginiň möhüm şert bolup durýandygyny, munuň özi ýazky ekişiň netijeliligini üpjün etjekdigini belledi. Şunuň bilen baglylykda, milli Liderimiz welaýatda gök-bakja ekinlerini we ir-iýmişleri köpräk ekmek boýunça ýörite meýilnamanyň taýýarlanmalydygyna ünsi çekip, bu babatda häkime birnäçe tabşyryklary berdi.
Şeýle hem döwlet Baştutanymyz M.Nazarowy Balkanabat şäheriniň häkiminiň gurluşyk boýunça orunbasary wezipesine bellemek hakyndaky Karara gol çekdi.
Soňra Daşoguz welaýatynyň häkimi M.Baýramgulyýew sebitdäki işleriň ýagdaýy, ekerançylyk meýdanlarynda agrotehniki kadalara laýyklykda ideg etmek boýunça ýaýbaňlandyrylan çäreler barada hasabat berdi. Şeýle hem häkim ilatyň abadançylygyny ýokarlandyrmak, Oba milli maksatnamasyndan gelip çykýan wezipeleri ýerine ýetirmegiň çäklerinde alnyp barylýan işler barada habar berdi.
Milli Liderimiz hasabaty diňläp, häkime welaýatyň ilatynyň durmuş üpjünçilik meselelerini hemişe gözegçilikde saklamagy, hususan-da, adamlaryň netijeli zähmeti hem-de oňaýly dynç almaklary üçin zerur şertleriň döredilmegini üpjün etmegi tabşyrdy. Döwlet Baştutanymyz şeýle hem möwsümleýin meýdan işlerini geçirmek babatynda häkime anyk tabşyryklary berdi, oba hojalyk işleri ylmy görkezmelriň üýtgewsiz berjaý edilmegi bilen geçirilmelidir, şeýle hem ýerler gowaçanyň we beýleki ekinleriň ýazky ekişine göwnejaý derejede taýýarlanylmalydyr.
Milli Liderimiz Gurbanguly Berdimuhamedow ýaz-meýdan işlerine taýýarlyk barada aýtmak bilen, ýerleriň hasyllylygyny ýokarlandyrmak barada häkime birnäçe anyk tabşyryklary berdi.
Hormatly Prezidentimiz Daşoguz welaýatynyň häkimine ýüzlenip, sebitiň ilatynyň ýaşaýyş-durmuş şertleri bilen ýygy-ýygydan gyzyklanyp durmagy, daýhan birleşiklerinde alnyp barylýan işler, ekinlere ideg edilişi we Oba milli maksatnamasynyň çäklerinde gurluşygy alnyp barylýan desgalardaky işleriň ýagdaýy bilen tanşyp durmagy tabşyrdy. Döwlet Baştutanymyz aýratyn-da, ýaşaýyş jaýlarynyň, mekdepleriň we çagalar baglarynyň ýyladylyşyny berk gözegçilikde saklamagy tabşyrdy.
Soňra Lebap welaýatynyň häkimi T.Atahallyýew möwsümleýin agrotehniki çäreleri geçirmegiň depginleri we welaýatda gurulýan desgalardaky işleriň ýagdaýy, durmuş we ykdysady görkezijileri yzygiderli ýokarlandyrmak boýunça geçirilýän işler barada hasabat berdi.
Döwlet Baştutanymyz hasabaty diňläp, oba hojalyk işleriniň depginlerini ýokarlandyrmak, ýerleri we suwy rejeli peýdalanmak, şunlukda, ekerançylygy ösdürmegiň öňdebaryjy hem-de ylmy usullaryny işjeň ornaşdyrmak babatda häkime birnäçe tabşyryklary berdi. Şeýle hem döwlet Baştutanymyz welaýatda durmuş maksatly desgalaryň ýyladylmagy, olaryň elektrik energiýasy, gaz, suw bilen bökdençsiz üpjün edilmegi bilen baglanyşykly meseleleriň yzygiderli gözegçilikde saklanmalydygyny tabşyrdy.
Hormatly Prezidentimiz Gurbanguly Berdimuhamedow daýhan birleşiklerinde alnyp barylýan işleriň ýagdaýy, meýdanlara aýlanyp, ekinlere ideg edilişiniň derejesi we Oba milli maksatnamasy boýunça gurulýan desgalardaky işleriň ýagdaýy bilen has ýakyndan tanşyp durmagy häkimden talap etdi.
Mundan başga-da, döwlet Baştutanymyz häzirki döwürde meýdanlarda alnyp barylýan agrotehniki çäreleriň ýokary derejesiniň üpjün edilmeginiň gowaçanyň we beýleki ekinleriň ekişiniň guramaçylykly geçirilmeginde möhümdigini belledi. Şunuň bilen baglylykda, welaýatda gök-bakja ekinleriniň, ir-iýmişleriň ekilýän meýdanlarynyň möçberlerini giňeltmek mümkinçiliklerini seljermek tabşyryldy.
Mary welaýatynyň häkimi D.Annaberdiýew welaýatyň ähli çäklerinde alnyp barylýan işleriň ýagdaýy, ekerançylyk meýdanlarynda degişli agrotehniki çäreleri ýokary derejede geçirmek boýunça ýaýbaňlandyrylan giň möçberli işler barada hasabat berdi. Şeýle hem häkim welaýatyň durmuş-ykdysady düzümini ösdürmek, dürli maksatly desgalaryň gurluşygyny çaltlandyrmak we gyş möwsüminde zerur bolan durmuş üpjünçiliginiň derejesini has-da ýokarlandyrmak ugrunda amala aşyrylýan maksatnamalaýyn çäreler hakynda habar berdi.
Döwlet Baştutanymyz möwsümleýin oba hojalyk işleri geçirilende, agrotehniki kadalaryň we talaplaryň ählisiniň berjaý edilmeginiň zerurdygyny belläp, göz öňünde tutulan çäreleriň öz wagtynda ýerine ýetirilmegini üpjün etmek boýunça degişli çäreleri görmegiň möhümdigini aýtdy we dürli ekinleri ekmek üçin meýdanlary giňeltmek bilen baglanyşykly häkime birnäçe tabşyryklary berdi.
Hormatly Prezidentimiz sebitiň ýolbaşçylarynyň ilat bilen gürrüňdeş bolup durmagynyň möhüm ähmiýetini nygtap, häkimden adamlaryň arasynda köpräk bolmagy, ekerançylyk meýdanlarynda alnyp barylýan ideg işleri, Oba milli maksatnamasynyň çäklerinde gurulýan desgalardaky işleriň ýagdaýy bilen tanşyp durmagy talap etdi. Milli Liderimiz şeýle hem ýaşaýyş jaýlarynyň we durmuş maksatly desgalaryň ýyladylyş meselelerini gözegçilikde saklamagy tabşyrdy.
Maslahatyň barşynda hormatly Prezidentimiz B.Ataýewi Mary şäheriniň häkiminiň orunbasary wezipesine, G.Hallyýewi Ýolöten etrabynyň häkiminiň orunbasary wezipesine, şeýle hem A.Soltanowy Murgap etrabynyň häkiminiň orunbasary wezipesine bellemek hakyndaky resminamalara gol çekdi.
Hormatly Prezidentimiz Gurbanguly Berdimuhamedow dowamly gürrüňdeşligiň jemlerini jemläp, oňa gatnaşyjylara “Türkmenistan—Beýik Ýüpek ýolunyň ýüregi” ýylynda mähriban halkymyzyň abadançylygynyň, bagtyýarlygynyň, ykdysady taýdan mundan beýläk-de gülläp ösüşiň we ýurdumyzyň halkara abraýynyň ýokarlanmagynyň bähbidine ýaýbaňlandyrylan giň möçberli özgertmeleri durmuşa geçirmekde uly üstünlikler arzuw etdi.
TDH


c: text/html

text:
Syýasy garaýyşlar
Öňi bilen syýasat näme bu soraga jogap bereliň.
Syýasat gysgaça dolandyrmak. Meselem bir maksat bar, diýeli pili awlamak. Şol pili has aňsat awlamak üçin awçylary dolandyrmak. Kim näme etmeli, kim pile nireden ýakynlaşmaly, ýüp kimde, naýza kimde bolmaly. Yagny syýasadyň maksady adamlara etmeli işini görkezip, düşündirip, adamlaryň özleri üçin peýdaly işleri amala aşyrmak diýsek ýalňyş bolmaz.
Syýasy garaýyşlar.
Şu günki günde 20 den gowrak syýasy garaýyş bar: Sosýalizm, Kommunizm, Marksizm, Anarhizm, Liberalizm, Nasizm, Faşizm, Pasizm, Demokratiýa, Teokratiýa, Plutokratiýa we başgalar.

robotstxt: allowed

filter: keep


text:
“Human Rights Watch” guramasy Orsýetiň Çeçnýa regionynyň polisiýasynyň 2017-nji ýylyň bahar aýlarynyň dowamynda onlarça geý we biseksual adamy gabap, gynamalara we kemsitmelere sezewar edendigini we bu hereketini “çeçen jemgyýetini olardan arassalamak boýunça tagallalarynyň” çäginde amala aşyrandygyny tassyklady.
ABŞ-da ýerleşýän guramanyň 26-njy maýda çap eden hasabatynda “geýlere garşy arassalaýyşlaryň” fewral aýynyň aýagynda başlanyp, azyndan aprel aýynyň başyna çenli dowam etdirilendigi we munuň “Çeçenistanyň resmileri tarapyndan görkezme berlip, amala aşyrylandygy” bellenýär.
Aprel aýynyň başynda Orsýetiň “Nowaýa gazeta” neşriniň Çeçenistanda geýleriň daralýandygy hakynda ilkinji gezek habar bereli bäri Demirgazyk Kawkaz respublikasynyň geý ýaşaýjylary öz ýagdaýlary we başdan geçirenleri barada AÝ/AR-na we beýleki habar beriş serişdelerine maglumat ýetirdiler.
Orsýetiň federal häkimiýetleri kemsitmeler hakyndaky habarlary başda ret edipdi, emma halkara jemgyýetçiliginiň basyşy astynda federal edaralaryň ençemesi derňewe başlapdy, prezident Wladimir Putin habar berilýän ýagdaýlar barda baş prokuror we içeri işler ministri bilen gepleşmegi wada beripdi.


text:
Owganystanyň esasy aňtaw agentligi ýanwar aýynda welaýat häkimine garşy bombaly hüjümi amala aşyrmakda şübhelenýän üç adamy özüne tabşyrmagy Pakistandan resmi taýdan sorandygyny aýtdy.
Milli howpsuzlyk müdirliginiň başlygy Masoum Stanakzai Kandagar şäherinde bolan hüjümiň derňewleriniň netijelerini 15-nji iýunda mälim etdi.
Şol bomba partlamasynda 13 adam, şol sanda Birleşen Arap Emirlikleriniň diplomatlary we Kandagar welaýatynyň häkiminiň orunbasary wepat boldy.
Stanakzai bomba partlamany binada aşpez bolup işlän işgäriň amala aşyrandygyny, munuň üçin uzakdan herekete getirýän guraly ulanandygyny habar berdi. Onuň sözlerine görä, “Talybanyň” iki söweşijisi aşpeze 30 müň amerikan dollary möçberinde pul we Pakistanda öý hödürläpdir.
Stanakzai şol hüjümiň “Talybanyň” Pakistanyň Kwetta şäherinde ýerleşýän ýolbaşçylary tarapyndan guramalaşdyrylandygyny aýtdy.
“Talyban” hüjüme gatnaşygy ret edýär.
Howpsuzlyk güýçleri 15-nji iýunda Kabulyň şaýy metjidinde janyndan geçen hüjümçiniň amala aşyran patlamasynda dört adamyň wepat bolandygyny we sekiz adamyň ýaralanandygyny habar berdiler. Hüjümiň jogapkärçiligini "Yslam döwleti" toparynyň öz üstüne alandygy habar berilýär.


text:
Gepleşikler
Türkiýe
Wan welaýatynda daşary ýurtly 23 adam tussag edildi
Wan welaýatynyň Başkale etrabynda daşary ýurtdan bikanun ýollar bilen gelendigi anyklanan daşary ýurtly 23 adam tussag edildi
Türkiýäniň Howpsyzlyk güýçleri PKK-ly terrorçylara gözlerini açmaga pursat berenok
Türkiýäniň Howpsyzlyk güýçleriniň operasiýalarynda köp sanda terrorçynyň täsirsiz ýagdaýa getirilmegi we terrorçylaryň hataryna goşulýan adamlaryň azalmagy netijesinde ekstremist terror guramasy PKK-a dargap barýar
Prezident Erdogan FETÖ/PDÝ-e garşy göreşiň tutanýerlilik bilen dowam etjekdigini nygtady
Türkiýäniň Prezidenti R.T. Erdogan Fetullahçy terror guramasy/Paralel döwlet ulgamy FETÖ/PDÝ-e garşy göreşiň tutanýerlilik bilen dowam etjekdigini nygtady
Dünýä
“Dünýä syýasaty maşgala firmasy ýaly dolandyrylmaz”
Kneissl ORF radio-telewideniýe guramasyna beren beýanatynda ABŞ-nyň ýadro ylalaşygyndan çekilmegini tanky etdi
Amerikanyň Luiziana ştatynda Ysraýyly boýkot eden firmalara iş berilmegi gadagan edildi
Şeýlelikde Luiziana şeýle karar kabul eden 25 ştatyň hataryna goşuldy
Russiýanyň uniwersitetlerinde ýene-de 500 siriýaly talyp bilim alar
Russiýanyň uniwersitetlerinde ýene-de 500 siriýaly talyp mugt bilim alar
Türkmenistan
Türkmen halysynyň we dokma senagatynyň işgärleriniň gününiň hormatyna dabaralar
Dürli döredijilik duşuşyklary, çeperçilik sergileri hem-de bäsleşikler, sazly çykyşlar we sport ýaryşlary çäreleriň baýramçylyk öwüşginini artdyryp, milli baýlygymyza — türkmen halysyna bagyşlanma öwrüldi
Sankt-Peterburgda “Türkmenistan-Beýik Ýüpek ýolunyň ýüregi” atly fotosuratlar sergisi guraldy
22-nji maýda “Russiýa-meniň taryhym” Taryhy seýilgähinde Türkmenistanyň Prezidenti Gurbanguly Berdimuhamedowyň “Türkmenistan- Ýüpek Ýolunyň ýüregi” kitaby bilen tanyşdyrylyş we adybir fotosuratlar sergisiniň dabapaly açylyşy boldy
Türkmenistanyň Prezidenti sergä we mejlise gatnaşyjylara ýüzlenme iberdi
Türkmenistanyň Prezidenti: dokma senagatyny ösdürmäge, halyçylyk sungatyny saklap galmaga we wagyz etmäge uly üns berler
Türk Dünýäsi
Azerbaýjan Respublikasynyň esaslandyrylmagyna 100 ýyl boldy
Azerbaýjanda 1918-nji ýylyň 28-nji maýynda yglan edilen Respublikanyň 100-nji ýyllygy dabaraly ýagdaýda bellenilip geçilýär
Fransiýanyň Daşary işler ministri Azerbaýjanda saparda bolýar
Azerbaýjanyň Daşary işler ministrliginde geçirilen ikiçäk we toparara gepleşiklerden soň Le Drain we Memmedýarow umumy metbugat ýygnagyny geçirdiler
Gazagystan Braziliýa uran eksport etmäge başlady
Gazagystan Hytaý, ABŞ, Günorta Koreýa, Ýaponiýa, Hindistan we ÝB-e agza ýurtlara uran eksport edýär
Medeniýet, Sungat we Sport
Eýranly aktýor we režissýor Nasyr Melek Tähranda jaýlandy
Eýranyň kinemotografiýasynyň meşhur aktýorlarynyň biri bolan we Türk kinemotografiýasynda oýnan aktýor we režissýor Nasyr Melek ýurdyň paýtagty Tähranda jaýlandy
Real Madrid UEFA Çempionlar ligasynyň çempiony boldy
Kubok almak dabarasyndan soň Real Madridiň futbolçylary "We are the champions" aýdymyny janköýerleri bilen ýerine ýetirdiler
32-nji Halkara Izmir festiwaly şenbe güni başlaýar
Izmir medeniýet, sungat we bilim gaznasy (IKSEV) tarapyndan her ýyl geçirilýän Halkara Izmir festiwaly 26-njy maýda başlaýar
Ykdysadyýet
Günorta Koreýaly suratkeşiň "3-II-72 #220" atly kartinasy rekord baha satyldy
Günorta Koreýaly suratkeş Kim Whan-Kiniň "3-II-72 #220" atly kartinasy auksionda 7,87 million dollara satyldy
Dünýäniň tanymal baýlaryndan rus işewür adamy Raşnikow Bodruma geldi
“Demir Şasy” hökmünde bilinýän Raşnikowyň ýahtasynyň birnäçe gün etrapda galjakdygy we myhman kabul etjekdigi nygtalýar
Türkiýäniň iň uly awianoses gämisiniň gurluşygy üçin taýarlyklar görülýär
Häzirki wagtda 370 metr uzynlygyndaky we 70 metr giňişligindäki howuzyň guluşygyna başlandy
Aýyň Soragy
Aktual Meseleler
Aktual Analiz 20
Ýakyn Gündogarda Türkiýäni we dünýäni ýakyndan gyzyklandyrýan iki möhüm waka başdan geçirildi


text:
Habarlar 19 march 2017
Medeniýet
Çeperçilik sungaty muzeýinde 70 ýaşynyň dolmagy mynasybetli Nurat Hojagulyýewiň žiwopis we grafika eserleriniň sergisi açyldy
-Gündogar bazarlary bilen tanalýar. Şonuň üçinem „Bazar“, „Bazara“, „Bazardan“ atly eserlerime duş gelseňiz geň görmäweriň. Gündogar bazary diňe bir zat satylýan ýer däl-de, eýsem dürli röwüşli, adamlaryň bir-biri bilen gönüden-göni gatnaşygyny görkezýän ýer. Men gahrymanlarymyň ýanynda öý haýwanlarynyň bolanyny gowy görýärin. Olary ýörüte dürli häsiýetli: oýa batan, şadyýan ýa-da gedemsi edip çekýärin-olar eseriň duýga täsirini güýçlendirip, onuň tilsim ýordumy bilen sazlaşykly utgaşyp gidýär.
Resmi habar
Garlykdaky dag-magdan baýlaşdyryjy toplumyny ulanmaga kabul etmek boýunça Döwlet kabul ediş topary döredildi
Kaliý duzlarynyň Garlyk känlerini işläp taýýarlamak we zawodyň çäklerinde kaliý duzuny çykarmak we baýlaşdyrmak boýunça desganyň gurulmagy Türkmenistanyň senagat taýdan ösüşiniň täze döwri bolup durýar.
Resmi habar
Türkmenistanda möhletli harby gulluga çagyrylyş yglan edildi
Resminama laýyklykda, Türkmenistanyň goranmak ministrine, Türkmenistanyň Döwlet serhet gullugynyň başlygyna, Türkmenistanyň içeri işler ministrine, Türkmenistanyň milli howpsuzlyk ministrine, Türkmenistanyň Prezidentiniň Howpsuzlyk gullugynyň başlygyna, Türkmenistanyň Döwlet migrasiýa gullugynyň başlygyna bellenen möhletleri gulluk eden harby gullukçylary gullukdan boşatmagy meýilnamalara laýyklykda, dabaraly ýagdaýda geçirmek, söwesjeň we jemgyýetçilik-ynsanperwerlik taýýarlygynda tapawutlananlary höweslendirmek tabşyryldy.
Sport
Jiu-jitsu boýunça türkmen ussatlarynyň dört medaly
Ýaryşa 40-dan gowrak ýurtdan 800-e golaý türgen gatnaşdy. Biziň ýygyndymyzyň düzüminde gyzlar tapawutlandy. Hormat münberiniň iň ýokary basgançagyna 55 kilogram agram derejesinde çykyş eden Nilufar Muhuddinowa çykdy. Milli sport we syýahatçylyk institutynyň talyby jemleýji tutluşykda ildeşimiz, ikinji orna mynasyp bolan Angelina Filippowadan üstün çykdy.
Ykdysadyýet
Kaliý kombinaty ýurdumyzyň senagatlaşdyrylmagynda möhüm ädim bolar
Türkmenistanda ilkinji hem-de Merkezi Aziýanyň çäklerinde iri himiýa kombinatynyň işe girizilmegi milli ykdysadyýetimizde täze pudagyň — bu ulgamda ylmyň we tehnologiýalaryň iň öňdebaryjy gazananlaryny ulanmak bilen dag-magdan senagatynyň döredilmegini alamatlandyrýar. Munuň özi bolsa ýurdumyzy ösen senagatly döwlete öwürmegiň ýolunda nobatdaky ädim boldy.
Hyzmatdaşlyk
Halkara pul gaznasy ýurdumyzyň geljegine oňyn baha berdi
Türkmenistanyň we Halkara pul gaznasynyň arasyndaky netijeli hyzmatdaşlygy has-da berkitmegiň ugurlaryny ara alyp maslahatlaşmak bilen bagly meseleler duşuşyklaryň esasy mowzugy boldy. Wekiliýetiň işiniň jemleri boýunça esasy makroykdysady görkezijileriň esasynda döwletimiziň ykdysady taýdan ösüşine baha berildi. HPG-niň ýörite taýýarlan maglumat habarynda bellenilişi ýaly, Türkmenistanyň ykdysadyýeti daşarky amatsyz ýagdaýlaryň täsirine uýgunlaşmagyny dowam edýär. Senagaty ösdürmek maksady bilen amala aşyrylýan çäreler, türkmen gazynyň daşary ýurtlara iberilýän möçberiniň artmagy ýurdumyzyň durnukly ösmegine ýardam edýär.


text:
Hormatly Belent Serkerdebaşymyzyň:
“Bilimli nesil – kuwwatly Watan”,
“Medeniýet halkyň kalbydyr”,
“Il saglygy – Ýurt baýlygy” diýen şygarlaryny özüne hemra edinen, Türkmenistanyň Goranmak ministrliginiň Harby institutynyň 3-nji ýyl harby talyby Kerim Baýgeldiýew bu gün hakyky gerçek boldy.
Ýetip gelýän, Ýeňiş güni mynasybetli Türkmenistanyň Bilim ministrliginiň hem-de Türkmenistanyň Magtymguly adyndaky Ýaşlar guramasynyň Merkezi Geňeşiniň bilelikde ýurdumyzyň ýokary okuw mekdepleriniň talyp ýigitleriniň arasynda yglan eden, “Berkarar döwletiň bagtyýar gerçekleri” atly döredijilik bäsleşiginiň jemleýji döwlet tapgyry, paýtagtymyzyň Alp Arslan adyndaky milli drama teatyrynda ýokary ruhubelentlik ýagdaýynda geçirildi. Bäsleşigiň şertlerine laýykda oňa gatnaşan gerçek ýigitler ukyp-başarnyklaryny, özleriniň saýlap alan hünärlerine bolan söýgülerini we jemgyýetdäki tutýan ornuny, sahna ussatlyklaryny, türkmen ýigidine mahsus ar-namyslylygyň, gaýduwsyzlygyň, batyrlygyň belent nusgasyny, watançylyk duýgusyny sahna eserleriniň üsti bilen beýan edip, Gahryman Arkadagymyzyň sagdyn durmuş ýörelgesini, mähriban halkymyza sowgat beren mukaddes kitaplarynyň terbiýeçilik ähmiýetlerini ussatlyk bilen wasp etdiler.
Netijede, Türkmenistanyň Goranmak ministrliginiň Harby institutynyň 3-nji ýyl harby talyby Kerim Baýgeldiýew I orna mynasyp bolup, ol Türkmenistanyň Bilim ministrliginiň hem-de Türkmenistanyň Magtymguly adyndaky Ýaşlar guramasynyň Merkezi Geňeşiniň Hormat haty we gymmat bahaly ýadygärlik sowgady bilen sylaglandy.
Elbetde, “Zehin – zehinden zyýada” diýlişi ýaly özara ýaryşlar, geçirilýän bäsleşikler hemişede hakyky ussady, çyn zehini ýüze çykarýar. Ýaryş bar ýerinde ýeňşiň, bäsleşik bar ýerinde bolsa öňe gidişligiň bolmagy hemmämize mälim hakykatdyr.
Munuň şeýledigini harby talyp Kerim Baýgeldiýewiň Hormatly Belent Serkerdebaşymyzyň halkymyza sowgat beren “Türkmenistan – Beýik Ýüpek ýolunyň ýüregi” atly ajaýyp kitaby bilen bagly çeper okaýyşlary ýerine ýetirmegi, watançylyk çagyryşlaryny kalbynyň töründen syzdyryp belent owaza salmagy, çeýe hem çalasyn nyzam tilsimleri bilen mele ýere dyzyn epip, ýaşyl tugumyza togap etmegi, ony hakykatdan-da bäsleşige tomaşa edenleriň we emin agzalarynyň biragyzdan saýlamagy esasynda hakyky gerçek hökmünde öňe çykardy. Geljekki serkerdäniň bu gazanan üstünligi, onuň Watan goragy ýaly mukaddes kärinde indiki ýeňişlerine badalga bolar.
Ata Watanymyzyň, mähriban halkymyzyň, Hormatly Belent Serkerdebaşymyzyň goragynda synmaz erkli, polat galkan bolup durjak bagtyýar gerçegi gazanan ýeňşi bilen tüýs ýürekden gutlaýarys, şeýle ýeňişleriň höwri köp bolsun!
Şeýle mümkinçilikleri döredip beren Hormatly Belent Serkerdebaşymyzyň jany sag, belent başy aman, dünýä ähmiýetli, umumyadamzat bähbitli belent başlangyçlary elmydama rowaçlyklara beslensin!
leýtenant,
Kerim Myradow.


text:
Türkmenistanda Aziýa oýunlarynyň başlanmagynyň öňýanynda, howpsuzlyk çäreleriniň barha güýçlendirilýändigi, ýurduň köçelerinde, seýilgählerinde we bazarlarynda patrullyk edýän ýörite harbylaryň ýerleşdirilýändigi habar berilýär.
Azatlyk Radiosynyň Daşoguzdaky çeşmeleriniň tassyklamagyna görä, welaýatyň esasy bazarlarynda, hususan-da, Köneürgenç etrabyndaky bazarlarda eli dürreli esgerler we polisiýa işgärleri patrullyk edýär. Bu harbylaryň sany 20-den hem aşyp, olaryň arasynda esgerler agdyklyk edýär.
“Bazarlara polisiýanyň maşynlary hem wagtal-wagtal aýlanyp gidýär. Mundan bir aý öň beýle zat ýokdy. Şeýle-de, Özbegistan bilen serhet geçelgeleri hem doly ýapyldy. Ýöne bu gezek serhet hem Türkmenistan, hem-de Özbegistanda belleniljek Garaşsyzlyk baýramy mynasybetli, iki ýurt tarapyndan ýapyldy” diýip, Azatlygyň beýleki bir çeşmesi aýdýar.
Azatlygyň Balkandaky çeşmeleriniň we ýerli ýaşaýjylaryň tassyklamagyna görä, welaýatyň Balkanabat (öňki Nebitdag) şäheriniň “5-nji bazar” diýlip atlandyrylýan söwda nokadynda we beýleki bazarlarynda 10-dan gowrak polisiýa işgäri we esger ýerleşdirilipdir. Şäheriň aeroportyna patrullyk edýän esgerleriň we polisiýa işgärleriň sany hem artdyrylypdyr.
Mundanam başga, Türkmenbaşy şäheriniň ýerli ýaşaýjylarynyň ençemesiniň aýtmagyna görä, Türkmenistan özüniň Azerbaýjan we Eýran yslam respublikasy bilen Hazar deňzindäki serhedinde hem gözegçiligi güýçlendirip, bu ýerlerde nobatçylyk edýän harby gämileriň sanyny artdyrdy.
Azatlyk Radiosyna ýurduň Mary we Lebap welaýatlarynda hem howpsuzlyk çäreleriniň güýçlendirilip-güýçlendirilmändigi barada häzirlikçe takyk maglumat almak başartmady.
Emma Azatlygyň Aşgabatdaky çeşmeleri paýtagtyň köçeleriniň ugrunda, seýilgählerde we şäheriň üç uly derwezesinde hem esgerleriň we polisiýa işgärleriniň ýerleşdirilendigini tassyklaýarlar.
“Aşgabat şäherine üç tarapdan, ýagny Daşoguzdan, Balkandan, Marydan gelýän awtoulaglar üçin niýetlenen derwezelerde esgerler bilen polisiýa işgärleriniň garyşyk gözegçiligi ýola goýuldy. Bu derwezelerde 10 çemesi esger we polisiýa işgäri gözegçilik edýär. Öň bu derwezelerde diňe Polisiýanyň Ýol gözegçilik gullugynyň işgärleri ýerleşdirilerdi” diýip, Azatlygyň çeşmesi aýdýar.
Türkmen häkimiýetleri tarapyndan bu howpsuzlyk çäreleri barada ilat köpçüligine aç-açan maglumat berilmese-de, bu waka ýurtda harby we kanun goraýjy gulluklaryň güýçlendirilen iş tertibiniň girizjekdigi, şeýle-de serhediň ýapyljagy we wiza düzgünleriniň çäklendiriljegi yglan edilenden bir hepde çemesi wagt soňa gabat geldi.
15-nji awgustda geçirilen Milli howpsuzlyk geňeşiniň maslahatynda prezident Gurbanguly Berdimuhamedowyň gol çeken buýrugyna görä, Aşgabatda geçiriljek Aziýa oýunlarynyň howpsuzlygyny doly üpjün etmek çäreleri 17-nji awgustdan güýje girip, 27-nji sentýabra çenli dowam etdiriler.
“Şu döwürde ýurduň ähli harby we hukuk goraýjy edaralary gije-gündiziň iş düzgünine geçýärler. Serhet ýapylýar, wiza düzgünleri hem çäklendirilýär, gümrük gözegçiligi güýçlendirilýär” diýip, Berdimuhamedow Türkmenistanyň milli telewideniýesinde görkezilen çykyşynda aýdypdy.
Galyberse-de, ýurtda howpsuzlyk çäreleriniň güýçlendirilmegi Türkmenistanyň günorta-gündogarynda “Yslam döwleti” toparynyň söweşijileri diýlip güman edilýän dört adamyň saklanandygy baradaky resmi taýdan tassyklanmadyk we inkär hem edilmedik habaryň yz ýanyna gabat geldi.
Azatlyk radiosynyň Türkmenistanyň Goranmak ministrligindäki çeşmesiniň sözlerine görä, Ahal welaýatynyň Kaka etrabynyň territoriýasynda tutulan dört adam türkmen raýatlary bolup, Siriýada we Yrakda “Yslam döwleti” toparynyň hatarynda söweşipdir.
Türkmen häkimiýetleri şu ýylyň 17-27-nji sentýabry aralygynda geçiriljek Aziýa oýunlaryna görülýän taýýarlyk çärelerine ençeme ýyl öňünden başlady. Bu çärelere alty aý çemesi wagt galanda, paýtagta welaýat belgili ulaglaryň girmegi gadagan edilip, regionlarda ýazga duran türkmenistanlylaryň gelmegi çäklendirildi.
Şeýle-de, paýtagtda ýaşaýan öňki tussaglaryň we psihiki näsaglaryň Aziýa oýunlarynyň geçjek territoriýasyna barmagy gadagan edilip, olara bu sebitde görünmezlik tabşyryldy.


text:
Tähranda 6-9-njy maý aralygynda 23-nji Nebit-gaz we nebit-himiýa çig malyny gaýtadan işlemek boýunça Halkara sergisi geçirildi. Bu sergä 1200 ýerli, 880 hem daşary ýurtly nebit-gaz kompaniýalary gatnaşdylar. Nebit-gaz pudagynda häzirki zaman tehnologiýasyny hödürlemek, daşary ýurt kompaniýalary bilen hyzmatdaşlygy ýola goýmak, maglumat alyş-çalşygyny giňeltmek we beýlekiler serginiň baş maksady boldy.
22-nji maýda Donald Tramp Günorta Koreýanyň Prezidenti Mun Çže Ini Ak tamda kabul eder. Ak tamyň wekilleri geçiriljek gepleşikleriň Amerika – Günorta Koreýa bileleşiginiň mäkämligine we iki ýurduň arasyndaky dostluk gatnaşyklarynyň has-da berkidilmegine gönükdiriljekdigini mälim etdiler.
“Czech Tourism” agentliginiň habar bermegine görä, şu ýylyň tomsunda Çehiýa Respublikasyna 4,5 million syýahatçy geler. Tutuş 2018-nji ýylyň dowamynda 11 million jahankeşdäniň gelmegine garaşylýar. Şu ýyl çehleriň öz ýurdunda dynç almaga höwesi 20 göterim artypdyr.
Demirgazyk koreýalylar Günorta Koreýalylaryň wagtyna geçip, sagatlaryny ýarym sagat öňe süýşürdiler. Mundan beýläk iki ýurduň ýaşaýjylary ýeke-täk wagtda ýaşarlar diýip, habar beriş serişdeleri ýazýarlar.
Hytaýyň täze etraplarynyň biri Çunsinde 5G aragatnaşyk tory işläp başlady. Şeýlelikde, Hytaý dünýäde 5G aragatnaşyk toruny ulanýan ikinji ýurt boldy. Bu aragatnaşyk toruny ilkinji bolup, Günorta Koreýa Phýonçhanda geçirilen gyşky Olimpiýa oýunlarynda dronlary we sürüjisiz awtobuslary dolandyrmak maksady bilen ulanypdy. Häzir bazarda 5G göterýän telefon bolmanlygy üçin bu tor sürüjisiz ulaglary dolandyrmakda, hyýaly hakykat tehnologiýasynda we beýleki ulgamlarda ulanylýar.
Italiýanyň Werona şäherinde “Weronanyň rowaýaty ulaglary” atly meşhur we seýrek öndürilýän awtoulaglaryň sergisi geçirilýär. Bu awtosergä bütin Ýewropadan dürli kompaniýalar gatnaşýarlar. Şeýle hem 1300-den gowrak muzeýiň, köne awtoulag söýüjileriň birleşikleriniň we hususy kolleksionerleriň gymmat bahaly, gyt we del awtoulaglary sergide goýuldy. Bu ulaglar häzirki wagtda hem doly güýjünde işleýänligi bilen tapawutlanýarlar.
6-njy maýda Kanadanyň Toronto şäherinde marafon ýaryşy geçirilip, oňa dünýäniň 50 ýurdundan 10 müňden gowrak adam gatnaşdy.
Londonda ýurduň “Diplomat” žurnalynyň guran 10-njy baýrak gowşurylyş dabarasy geçirildi. Onda Belarusuň Beýik Britaniýadaky we Demirgazyk Irlandiýadaky ilçisi Sergeý Aleýnik Ýewraziýa sebiti boýunça “Ýylyň diplomaty” baýragyna mynasyp boldy. Sylag gowşurylyş dabarasyna halkara guramalarynyň ýolbaşçylary, diplomatlar, syýasatçylar we biznesmenler gatnaşdylar.
2017-nji ýylyň ýanwarynda BMG-niň Baş sekretarlygyna bellenen Antonio Guterreş bu wezipede ilkinji gezek Kuba sapar bilen geldi. Ol Kubanyň täze Döwlet Geňeşiniň we Ministrler Geňeşiniň ýolbaşçysy Migel Dias-Kanel bilen Gawanada duşuşdy. Bu duşuşykda taraplar parahatçylyk, halkara howpsuzlygy, durnukly ösüş we howanyň özgermegi bilen bagly meseleleri ara alyp maslahatlaşdylar. Dias Kanel Döwlet Geňeşiniň ýolbaşçysy wezipesine aprelde girişipdi.
Ermenistanyň Milli mejlisi “Ýolk” fraksiýasynyň başlygy we Halk hereketiniň lideri Nikola Paşinýany ýurduň Premýer-ministrligine saýlamaga ses berdi. Oňa ýeke-täk dalaşgär hökmünde 53 ses ýeterlik bolsa-da, 59 deputat ses berdi. 42 deputat ses bermekden saklandy. Paşinýana “Ýolk”, “Daşnaksutýun”, Sarukýanyň topary” fraksiýalary ses berdiler we 10 sesi hem Ermenistanyň dolandyryjy Respublikan partiýasyndan aldy. Ermenistanyň Prezidenti Armen Sarkisýan 8-nji maýda Nikola Paşinýany Premýer-ministrlige bellemek hakyndaky karara gol çekdi.


text:
Köprüleriň gurluşygy
Köprüler biziň her birimiziň her günde diýen ýaly ulanýan wajyp binalaryň biri bolup durýar. Arassa, döwrebap köprülerden ýöremegiň özem bagtdan bir paýdyr. Birek-birege dileg edilende ýoluň ak, açyk bolsun diýip, oňat, ak arzuwlar edilýär.
Berkarar döwletimiziň bagtyýarlyk döwründe bagta ulaşan türkmen halkynyň ak ýollardan ýöremegi, owadan häziki zaman köprülerden geçmegi üçin Gahryman Arkadagymyzyň tagallasy biçak uludyr. Hormatly Prezidentimiz ýollaryň, köprüleriň, estakadalaryň ýokary hilli gurulmagy baradaky meselelere aýratyn uly üns berýär. Bu günki günde welaýatlarymyzyň çar ýanyndan gurulan köprüler we estakadalar, halkalaýyn ýollar awtoulag gatnawynyň mümkinçiliklerini has artdyrdy.
Hormatly Prezidentimiziň ýurdumyzda gurulýan her bir desganyň gurluşyk işleriniň, aýratynam ulanylýan materiallaryň saýlama, ýokary hilli bolmalydygna aýratyn üns berýär. Esasanam, köpriniň süňňüni düzýän dürli metallar berkligi, ýokary tehnologiýalar esasynda öndürilendigi bilen tapawutlanýar. Metal meselesinde ýokary hili üpjün etmek üçin dünýäde metal öndürmekde uly abraýy bolan ýurtlaryň önümleri ulanylýar. Köpriniň seýsmiki durnuklygyny saklamagy, yraň atmalaryň awtoulaglara täsirsizligini üpjün etmek üçin ýörite tehnologiýalaryň ulanylmagy onuň artykmaçlykly taraplarydyr. Bular bilen birlikde betonlar hem ýokary derejeli sementleriň ulanylmagy bilen guýulýar. Munuň özi köprüniň berk we uzak döwrüň dowamynda hyzmat etmegine mümkinçilik berer.
Ýol, köpri we estakadalary gurmakda “Türkmenawtoýollary” döwlet konserniň hünärmenleri ýol örtügi meselesinde hile aýratyn üns berýär. Bu işde ulanylýan materiallar awtoulaglaryň tigirleri bilen oňat galtaşýan we typmak howpuny has pese düşürýän ýörite garyndyly materiýallardyr.
Alnyp barylýan gurluşyk işleri diňe köprüniň taýýar bolmagy bilen tamamlanmaýar, köpri bilen bilelikde onuň daş-töwereginde abadanlaşdyryş işlerini hem geçirilýär. Şonuň ýaly hem köprä galtaşykly bolan köçeleriň, ýanýodalaryň we pyýadalara niýetlenen ýodalaryň ep-esli bölegi gurulýar. Munuň özi bolsa bu iri desganyň hasam görklenmegine getirip, ýurdumyzyň ýollarynyň howpsuzlygyna we gözelligine gözellik goşar.


text:
Eýranyň prezidenti Hassan Rohani ABŞ-nyň prezidenti Donald Tramp we onuň adminstrasiýasy Tähranyň dünýä döwletleri bilen baglaşan ýadro ylalaşygyny “gowşatmagyň hötdesinden gelmedi” diýdi we bu ylalaşygy Eýran üçin “Uzak möhletli ýeňiş” diýip häsiýetlendirdi.
Rohani 14-nji ýanwarda döwlet telewideniýesinde göni alnyp görkezilen çykyşynda “Gaýta-gaýta eden tagallalaryna garamazdan, Tramp bu ylalaşygy gowşatmagy başarmady” diýdi.
“Bu ylalaşyk Eýran üçin uzaga çekjek ýeňiş” diýip, Rohani 2015-nji ýylda Tähran bilen ABŞ-nyň, Britaniýanyň, Fransiýanyň, Germaniýanyň, Orsýetiň we Hytaýyň arsynda baglaşylan şertnamany nazara alyp aýtdy.
Tramp 12-nji ýanwarda, eger-de ýewropaly gol çekijiler, onuň aýdyşy ýaly, şertnamadaky “aýylganç kemçilikleri” düzetmeseler, Birleşen Ştatlar bu ylalaşykdan çykar diýdi.
Bu ylalaşyga gol çeken beýleki döwletler Birleşen Ştatlary şertnamanyň şertlerini ýerine ýetirmegi dowam etdirmäge çagyrdylar.
Fransiýanyň prezidenti Emmanuel Makronyň 13-nji ýanwardaky beýanatynda Tähran bilen baglaşylan ýadro ylalaşygyna “zerur hormatyň” goýulmagyna çagyryldy.
Tähran 13-nji ýanwarda 2015-nji ýylda baglaşylan ýadro ylalaşygyna haýsam bolsa bir düzediş girizilmek ähtimallygyny ret etdi. Eýran öz ýadro işlerini jylawlamaga razy bolup, onuň deregine ykdysady sanksiýalaryň ýumşadylmagyny gazanypdy.
Eýran öz ýadro programmasynyň diňe parahatçylyk maksatly bolandygyny aýdyp, aýak depýär, emma Birleşen Ştatlar we beýleki ýurtlar Tähranyň ýadro ýaraglaryny edinmäge çalyşýandygyny öňe sürýärler.
Tramp 12-nji ýanwarda häzirlikçe şertnama degmezden Eýran bilen ylalaşyk esasyndaky sanksiýalary ýumşatmaklygy uzaltjakdygyny aýtdy.
Emma Tramp bu şertnamanyň 120 gün içinde başga bir şertnama esasynda berkidilmegini isleýär we eger-de şeýle ädim ädilmese, Birleşen Ştatlaryň dowam edýän ylalaşykdan çykjakdygyny aýdýar.
Trampyň talap edýän üýtgeşmeleriniň arasynda Eýranyň Halkara atom energiýasy gullugy tarapyndan talap edýän barlaglaryň has wagtly-wagtynda geçirilmegine rugsat bermegi, şeýle-de Eýranyň ýadro programmasy babatda girizilen çäklendirmeleriň wagtyň geçmegi bilen möhletiniň gutarmagynyň aýrylmagy bar.
Mundanam başga, Tramp ylalaşykda Eýranyň ýadro tagallalary bilen raketa programmalarynyň bir-birinden aýrybaşga zat däldiginiň görkezilmegini talap edýär.
ABŞ we beýleki resmiler Eýranyň ballistik raketa programmasynyň aňsatlyk bilen ýadro ýaraglarynyň ulanylmagynda peýdalanar ýaly edilip biljekdigini aýdyp, şikaýat edýärler.
Ysraýylyň premýer-ministri Benjamin Netanýahu 13-nji ýanwarda Fransiýanyň prezidenti E.Makrona telefon edip, Ýewropa bu möhüm ylalaşygy üýtgetse, “paýhaslylyk” boljakdygyny we munuň şertnamanyň güýjünde galmak mümkinçiligini köpeltjekdigini aýtdy.
Netanýahuyň edarasynyň çap eden beýanatynda aýdylmagyna görä, ysraýyl lideri Makrona “Trampyň sözleri çynlakaý kabul edilmeli we eger kimde-kim ýadro ylalaşygyny saklamak isleýän bolsa, ony düzetse, paýhasly bolar” diýdi.
Şeýle-de Netanýahu Makrona dünýäniň “Eýran režiminiň eden bäş jenaýatyny berk ýazgarmalydygyny” aýtdy. Ol Tähranyň ýadro ýaraglaryny edinmek tagallalaryny, ballistik raketalaryň ýasalmagyny, terroryň goldanylmagyny, regional agressiýany we “eýran raýatlarynyň gazaply repressiýa sezewar edilmegini” mysal getirdi.


text:
Türkmenistan Nebiti eksport edýän döwletleriň Guramasynyň, ýagny OPEC-iň agza däl ýurtlarynyň – nebitiň halkara bazaryny goldamak maksady bilen girizen – nebit önümçiligini azaltmak baradaky ylalaşygyna goşulmaga meýilli diýip, Reuters habarlar gullugy Kuweýtiň nebit, elektroenergiýa we suw resurslary ministrine salgylanyp maglumat berýär.
Maglumata görä, Saud Arabystany Türkmenistan, Norwegiýa we Müsür bilen habarlaşyp, özleriniň nebit önümçiligini kemilmek barada gürrüň edipdir. Ady agzalan döwletleriň hem öz gezeginde bu ylalaşyga goşulyp biljekdiklerini ‘aýan edendiklerini’ aýdylýar.
Reuters mundan ozalam, özüniň OPEC-däki çeşmelerine salgylanyp, Türkmenistanyň nebit önümçiligini azaltmak baradaky ylalaşyga goşulmagynyň ähtimaldygyny aýdypdy.
Ýeri gelende ýatlatsak, OPEC agzalary, Russiýa we beýleki nebit öndürijileri 1-nji ýanwardan başlap, çykarylýan nebitiň möçberini alty aýyň dowamynda günde 1,8 million barrele çenli kemeltmek barada ylalaşypdylar.
OPEC 26-njy maýda agza we agza däl ýurtlary bilen Wenada ýörite konferensiýany geçirer. Oňa Nebiti eksport edýän döwletleriň Guramasyna agza bolmadyk Türkmenistanyň hem ilkinji gezek gatnaşmagyna garaşylýar.
ABŞ-nyň Energiýa Maglumatlar Administrasiýanyň maglumatyna görä, Türkmenistanyň gündelik çykarýan nebitiniň mukdary 250 müň barrele deň.
Şol bir wagtda, OPEC-e agza bolmadyk Türkmenistan ýaly degişlilikde az nebit öndürijileriň ylalaşyga goşulmagynyň umumy ýagdaýa uly täsir ýetirmejegi barada hem nygtalýar.
Gepiň gerdişine ýatlatsak, OPEC-iň nebit önümçiligini azaltmak bardaky geçen ýylyň aýagynda baglaşan ylalaşygy 1-nji iýunda tamamlanmaly. Ylalaşygy ýene uzaltmaga taýýardygyny OPEC agza: Saud Arabystany, Yrak, Eýran, Kuweýt, Alžir; Wenesuella we agza bolmadyk: Russiýa, Azerbaýjan, Oman hem Bruneý dagy mälim etdiler.
Şol bir wagtda, häzirki Ylalyşyga girýän Gazagystanyň nähili tutumy tutjakdygy doly aýdyň däl. Almaty Kaşagan ýatagyny işe girizmek bilen 2017-nji ýylda, nebit önümçiligini artdyrmagy göz öňünde tutýardy.
Şol bir wagtda, nebit önümçiligini kemeltmekden boşadylan Eýranyň, Nigeriýanyň we Liwiýanyň ýagdaýlary hem nämälimligine galýar. Eýrana nebitiň önümçiligini halkara sanksiýalaryndan ozalky göwrümine, ýagny günde 3,8 million barrele çenli ýetýänçä mümkinçilik berlipdi. Tähran bu görkezijä şu ýazda eýýäm ýetdi.


text:
Post Views:
2
Windows 7 -ni programasyz tizlendirmek üçin 2 ädim5
(100%) 1
vote
Windows 7 -ni programasyz tizlendirmek üçin 2 ädim
1) Sistema Konfugrasiýa
Haçanda kompýuteriňizi her açanyňyzda ýüklän dürli programalaryňyz “Men açyljak” diýip kompýuteriňizi agyr ýagdaýa saljakdyr. Biz bu programalary öçürsek kompýuterimiz açylan wagty öňküsünden tizlenjekdir.
Kompýuter açylan wagty işleýän programalary öçürmek üçin Başla (start,Pusk) menýusyna basyň we “msconfig” ýazyp Enter basyň.
Garşyňyza çykan “Sistema konfugrasiýa” ýazgyly penjireden “Başlatma” (Startup, запускать) bölüme girip özüňize gerekmejek ýere başlaýan programalary saýlap, aşakda sag tarapdaky iň gyrada duran düwmä basyň. Şeýlelik bilen siz Kompýuter açylan wagty işleýän programalary öçürersiňiz.
2) Disk Birleşdirmek
Hard diskleriňizi iň az aýda bir gezek birleşdirmek işini etsek bu kompýuterimiziň işleýşini tizlendirjekdir.
Hard diski birleşdirmek üçin Sistema gurallary (Системные инструменты) (System Tools) bukjasyndan Disk birleşdiriji (Disk defragmenter) (Дефрагментатор диска)
Disk birleşdirijä girince karşımıza çıkan pencereden istediğimiz diskleri seçerek birleştirmeye başlatırız. Tavsiyemiz yatmadan önce başlatmanız ve siz uyurken onun görevini yapmasıdır.
gireniňizden soňra garşyňyza çykan penjireden isledigimiz diskleri saýlap birleşdirmäge başlaň. Maslahatymyz bu işi ýatmazdan öň ediň. Çünki biraz wagt alyp biler. Birleşdirilýän wagty hem kompýuterde işlemejek boluň.
Disk birleşdirmegiň peýdasy hard diskiň içindäki bozuklyklary we ýalňyşlary ýok eder. Sistema hiç hili zyýany ýokdur.
5,338 gezek okaldy


text:
Türkmenistanyň mugallymlaryna we okuwçylaryna öňünden duýdurylmazdan, olaryň işleýän we okaýan mekdepleri dürli ugurlar boýunça “çuňlaşdyrylan bilim berýän mekdepler” diýlip üç topara bölündi.
Aşgabadyň 48-nji, 51-nji, 55-nji mekdeplerinde, Balkan welaýatynyň Bereket etrabynyň 12-nji, 13-nji, 14-nji mekdeplerinde işleýän mugallymlaryň aýtmagyna görä, ýurduň Bilim ministrliginden berlen görkezmä laýyklykda, 2016-2017-nji okuw ýylynyň başynda Türkmenistan boýunça orta bilim berýän mekdepler üç topara bölündi:
- Takyk ylymlar boýunça çuňlaşdyrylan bilim berýän mekdepler. Bu mekdeplerde fizika we matematika derslerini çuňlaşdyryp okatmak göz öňünde tutulýar.
- Tebigy ylymlar boýunça çuňlaşdyrylan bilim berýän mekdepler. Bu mekdeplerde himiýa we biologiýa derslerini çuňlaşdyryp okatmak göz öňünde tutulýar.
- Ynsanperwer ylymlar boýunça çuňlaşdyrylan bilim berýän mekdepler. Bu mekdeplerde Türkmenistanyň taryhy hem-de türkmen dili we edebiýaty derslerini çuňlaşdyryp okatmak göz öňünde tutulýar.
Aýdylmagyna görä, bu ugurlar boýunça häzir 10-11-nji klaslarda, soňra-da 12-nji klaslarda, ýagny üç klasda degişli ugurlar boýunça çuňlaşdyrylan bilim bermek maksat edinilýär.
Aşgabatly we balkanly mugallymlaryň ençemesi bu bölünişik amala aşyrylanda, mekdebiň pedagogik kollektiwi, ýagny mugallymlar ýa-da ýolbaşçylar bilen maslahatlaşylmandygyny aýdyp, bu barada diňe gutardyş ekzamenleri möwsümi başlananda bilip galandyklaryny aýdýarlar.
“Mekdep ýolbaşçylary “biz size aýdybam durmadyk. Mekdepler üç topara bölünen bolsa-da, häzir şol üç ugur boýunça çuňlaşdyryp okatmaga entek okuw kitaplary taýyn däl we pedagogiki kadrlar hem ýetmezçilik edýär. Şonuň üçin aýdybam durmadyk. Ýokardan gelen görkezmä görä, okuwçylardan dört sapak boýunça ekzamen alyň’ diýip aýtdylar” diýip, howpsuzlyk sebäpli adynyň efirde agzalmazlygyny soran, Aşgabadyň 48-nji mekdebiniň mugallymy aýtdy.
Onuň sözüne görä, täze düzgüne laýyklykda, häzirki wagt mekdeplerde geçen ýyllardaky ýaly ýedi sapak boýunça däl-de, dört sapak boýunça ekzamen tabşyrylýar. Mekdepleriň ählisinde türkmen dili we edebiýaty, algebra we analiziň başlangyçlary we jemgyýeti öwreniş sapaklaryndan ekzamen tabşyrylýar. Dördünji sapak bolsa, mekdebiň ýöriteleşdirilen ugruna görä kesgitlenilýär.
Türkmenistanyň häkimiýetleri ýa-da media serişdeleri tarapyndan ýurduň orta mekdepleriniň dürli ugurlar boýunça toparlara bölünendigi ýa-da bölünmändigi barada ilat köpçüligine henize çenli aç-açan maglumat berilmedi.
Bu mesele dogrusynda Azatlyk Radiosy Türkmenistanyň Bilim ministrligi bilen habarlaşanda-da, haýsydyr bir kommentariý almak başartmady.
Ýerli synçylaryň we mugallymlaryň ençemesi mekdepler dürli ugurlar boýunça üç topara bölünse-de, mekdepleriň okuw programmalarynyň biri-birinden tapawutlanmaýandygyny aýdyp, bu bölünişigiň sebäplerini türkmen häkimiýetleriniň ýurduň daşyna hasabat berende, “biz bilimleri çuňdan öwredýäris” diýmek maksady bilen amala aşyrandygyny aýdýarlar.
“Ýöne hasabat üçin, ylaýta-da, ýurduň daşyna hasabat bermek üçin edilýän oýuna, edilýän işe meňzeýär. Sebäbi ýurduň içinde mekdepler üç topara bölünen bolsa-da, hiç hili üýtgeşik okuw programmasy ýok. Ähli mekdep üçin şol bir okuw programmasy ulanylýar. Ýurduň daşyna hasabat bermek, olara Türkmenistandaky bilim pudagynyň diňe oňatlyk boýunça ösýändigini gürrüň etmäge esas bermek üçin edilen iş diýip, tejribeli mekdep mugallymlary we ýolbaşçylary zeýrenýärler” diýip, aşgabatly synçy we ýazyjy Amanmyrat Bugaýew aýtdy.
Türkmenistanda 2007-nji ýylda prezident Gurbanguly Berdimuhamedowyň döwlet başyna gelmegi bilen, ozalky prezident S.Nyýazowyň bilim pudagynda alyp baran syýasaty üýtgedildi we orta mekdepler 9 ýyllykdan 10 ýyllyga, soňy bilen 11 ýyllyga geçirildi. Şeýle-de, ýurduň orta mekdeplerinde 12-nji klasy tamamlajak okuwçylar, ilkinji gezek 2025-nji ýylda uçurym bolarlar.


text:
Inguşlar
Inguşlar (özlerini galgaý diýip atlandyrýarlar) – Geçen-Inguş ASSR-nyň günbatar Raýonlarynda, dag eteklerinde we tekizlik zolaklarda, şeýle hem Baş Kawkaz dagynyň merkezi böleginiň jülgelerinde ýaşaýan halk. Inguşlaryň sany 158 müň adam (1970). Olar inguş dilinde gepleýärler. Inguşlaryň dine ynanýanlary yslam dininiň sünni mezhebine uýýarlar. Iň gadymy inguş obalary daglyk ýerlerde ýerleşip, aýry-aýry taýpa-urug toparlara (jemgiýete) bölünip ýaşapdyrlar. Olaryň daglyklardan düz ýerlere geçmegi XVI-XVII asyrlarda başlanyp, XIX asyryň 30-60-njy ýyllarynda has-da güýçlenipdir. Inguşlaryň ilkinji obalaryndan biri Anguş (Inguş) bolupdyr. Inguşlaryň ady hem Anguş (Inguş) atly obanyň adyndan gelip çykypdyr. Olaryň esasy kärleri ekerançylykdan, maldarçylykdan we bagçylykdan ybarat bolupdyr. Häzir Inguşlaryň köpüsi senagatda medeni durmuşy düýpgöter özgerýär. Sowatsyz ýok diýilýär, milli intelligensiýasy ösüp ýetişýär, teatry we çeper edebiýaty döreýär. Inguşlaryň taryhy, ykdysadyýeti we medeniýeti barada Geçen Inguş ASSR-y (seret) diýen makalada giň maglumat berilýär.


text:
Çyzykly belgini werifikasiýa etmek boýunça hyzmatlar
Eger siz çyzykly belgini döreden bolsaňyz, onda siz onuň birinji gezek we her gezek açyklanýandygyna (okalýandygyna) göz ýetiresiňiz gelýändir. GS1 Türkmenistan tarapyndan geçirilýän testler siziň çyzykly belgileriňiziň GS1 standartlarynyň talaplaryna laýyk gelýändigini kesgitlemäge mümkinçilik berýär. Siziň her bir çyzykly belgiňiz harytlaryň satylýan dürli nokatlaryndaky skanerlerde açyklanýandygy (okalýandygy) babatda barlagdan geçiriler. GS1 Türkmenistan dine siziň kärhanaňyzyň GS1 Türkmenistan tarapyndan emele getirilen Global prefiksine laýyk gelýän maglumatlaryň kodlaşdyrylan çyzykly belgileriniň werifikasiýasyny üpjün eder.
GS1 Türkmenistan çyzykly belginiň GS1 standartlaryna we esasy GS1 spesifikasiýalaryna laýyk gelýändigi babatda testden geçirmegi werifikasiýa prosesiniň üstünden amala aşyrýar. Testden geçirmek üçin hyzmatlar töleglidir. Werifikasiýa etmegiň barşynda çyzykly belginiň ölçegi, reňki, möhüriň hili we açyk meýdan ýaly ölçegleri görkezijilerine baha berilýär. Şeýle hem GS1 Türkmenistan çyzykly belginiň beýikligine, onuň ýerleşdirilişine we gözegçilik sanlarynyň dogry hasaplanandygyna baha bermegi hem amala aşyrýar. Siziň çyzykly belgileriňizi GS1 Türkmenistan guramasynda werifikasiýa etmek üçin şu materiallary taýýarlap beriň:
- Bölek söwda predmeti üçin – ol predmeti gutarnykly görnüşinde getirmeli, ýa-da
- Bölek söwda degişli bolmadyk predmetler üçin:
- Sellofan lotoklara gaplanan görnüşde (aýratyn predmetler içinde gaplanan bolmalydyr we aýratyn lotoklarda berilmelidir)
- Görkezme gapyrjaklary (doly baha berilmegi üçin ýasy görnüşde berlip bilner)
- Içki gaby we daşky karton (tutuş karton doly baha berilmegi üçin ýasy görnüşde berlip bilner)
Werifikasiýa barada hasabatlary sargyt etmek üçin GS1 Türkmenistan guramasynyň edarasyna gelmeli bolar.
Şulara üns beriň:
- Nädogry geometriki görnüş (mysal üçin, silindr) bolan sarp ediş harydynyň haýsydyr bir düzüm böleginde we aýrylýan böleginde ýerleşdirilen çyzykly belgä berlen baha tutuş sarp ediş harydynyň çyzykly belgisine berlen baha hasap edlip bilinmez.
- Çyzykly belgini testden geçirmek olaryň lazer ýa-da brom-kümüş şekiliniň, maketleriniň we nusgalyklarynyň berlen halatynda amala aşyrylyp bilner, ýöne aralyk hasabat berlen materiallaryň hakyky nusgalarynyň esasynda düzülýär. Şunuň ýaly baha berme çyzykly belginiň we ýuwaş zolaklaryň (açyk meýdanlaryň) ölçegini barlamak üçin peýdaly bolup durýar. Şunuň bilen birlikde, beýleki ähli baha bermeler olaryň gutarnykly görnüşdäki nusgalarynyň esasynda amala aşyrylýar.Werifikasiýa boýunça jemleýji hasabaty almak üçin predmetleri werifikasiýa üçin gutarnykly görnüşde bermek maslahat berilýär.
- Testden geçirmek üçin agramy 10 kilogramdan ýokary ýa-da ondan-oňa geçirmek üçin amatsyz bolan uly göwrümli ýa-da agyr predmetler berilmeli däldir. Boş, ýasy gaplar werifikasiýa üçin şol gapyrjaklarda berlip bilner.


text:
Türkmenistanda “Ýylyň mugallymy” atly bäsleşigiň jemleýji tapgyry geçirilip, ýeňiji bolan mugallyma Hazar deňzinde dynç almak sowgadynyň gowşurylandygyny türkmen döwlet media serişdeleri habar berýärler.
Habarda bäsleşige gatnaşan mugallymlaryň “klas sagatlaryny” we “açyk sapaklary” geçirmek arkaly öz ussatlyklaryny görkezendigi aýdylýar.
Emma şol bir wagtda, Azatlyk Radiosy bilen söhbetdeş bolýan türkmenistanlylaryň ençemesi häzirki wagt mekdeplerde mugallymlaryň ussatlyk derejesiniň pesliginden nägile bolýarlar.
Bu barada Azatlyk Radiosynyň daşoguzly pensioner Anna daýza bilen söhbetdeş boldy.


text:
Türkmenistanyň Lebap welaýatynyň paýtagty Türkmenabat şäherinde prezident Gurbanguly Berdimuhamedowyň etjek saparynyň öňüsyrasynda, köpçülikleýin arassaçylyk işleri geçirilip, howpsuzlyk çäreleri güýçlendirilýär.
Azatlyk Radiosynyň bu welaýatdaky habarçylarynyň tassyklamagyna görä, eýýäm birnäçe gün bäri welaýatyň döwlete degişli we söwda edaralarynyň ählisinde diýen ýaly barlaglar güýçlendirilip, raýatlaryň aw tüpeňleri ýygnalyp başlandy.
“Polisiýanyň işgärleri haçan-da bir wagt polisiýanyň, psihiatrik ýa-da narkologik bejergiler baradaky keselhanalaryň sanawyna düşen ähli adamlary saklap, olary gözegçilik astyna alýarlar. Şeýle-de, raýatlaryň aw tüpeňlerini konfiskasiýa edýärler. Ýaşaýjylaryň öýlerine aýlanyp, olarda şeýle ýaragyň bolup-bolmandygyny ýa-da arak içip-içmeýändigini, çilim çekip-çekmeýändigini soraýalar” diýip, howpsuzlyk ýagdaýlary sebäpli adynyň efirde agzalmazlygyny soran lebaply habarçymyz gürrüň berdi.
Lebap welaýatynyň merkezi şäherinde Berdimuhamedowyň sapary bilen baglylykda, prezidentiň geçmeli ýollarynyň ugrundaky haşal otlar, zir-zibiller ýygnalyp; tamlaryň diwarlary, haýatlar reňklenip başlandy. Bu tämizlik işlerine býujet işgärleri köpçülikleýin çekilip, mejbury ýagdaýda işledilýär.
“Býujet işgärleri ýowarlara gatnaşdyrylýar. Mundanam başga, köçeler abatlanýar. Köçelere asfalt düşänlerinde, wibrator, ýagny ýeri titredýän gural ulanýarlar. Muny işledenlerinde golaý-goltumdaky jaýlaryň penjireleri titräp, käte olar çat açýar. Saglyk taýdan näsag adamlar ýa-da ýaşy bir çene baran ýaşulular bu ýagdaýdan nägile bolýarlar” diýip, habarçymyz aýdýar.
Şeýle-de, Türkmenabatda prezidentiň geçmegine garaşylýan köçelerdäki ýaşaýyş jaýlar ak, üçegi bolsa ýaşyl reňke boýalýar. Ýöne bu çäre jaýlaryň diňe ýola görünýän tarapynda amala aşyrylýar, ýagny jaýyň köçä tarapy ak reňke boýalsa-da, onuň beýleki tarapy öňki reňkinde galýar.
“Biziň jaýymyzyň köçeden görünýän tarapyny ak reňke boýap, beýleki tarapyny öňki reňkinde goýdular. Men jaýyň soňky görnüşini görenimde, aglajagymam, güljegimem bilmedim. Adamlar bu ýagdaýa gaharlanyp, gaty nägile bolýarlar” diýip, adynyň efirde agzalmazlygyny soran lebaply ýaşaýjy aýtdy.
Azatlyk Radiosynyň ýerli çeşmeleri we habarçylary Berdimuhamedowyň Türkmenabatda täze aeroportyň açylyş dabarasyna gatnaşjakdygyny aýdyp, onuň bu saparynyň 26-njy fewralda amala aşjakdygyny mälim edýärler.
Şol bir wagtda, Berdimuhamedowyň sapary barada häzirlikçe türkmen mediasynda hiç hili habar berilmeýär. Mundan öň prezidentiň ýurduň gündogar welaýatyna saparynyň başda 20-nji ýanwarda, soňy bilen 25-nji ýanwarda geçiriljekdigi aýdylypdy.
Azatlygyň çeşmeleri prezidentiň saparynyň gaýta-gaýta yza tesdirilmeginiň sebäpleriniň Lebapda açyljak täze aeroportyň gurluşygynyň göz öňünde tutulan wagtda tamamlanmazlygy bilen baglanyşyklydygyny habar berýärler.
Türkmen prezidentiniň ýurduň sebitlerine edýän saparlarynyň dowamynda, köpçülikleýin arassaçylyk işleri bilen birlikde, ony garşy almak boýunça-da mejbury çäreler geçirilýär. Bularyň arasynda – tomusda yssy, gyşda sowuk howa garamazdan – ýaşlaryň we býujet işgärleriniň, aýdym-saz we sungat işgärleriniň prezidenti garşylamak boýunça geçirilýän taýýarlyk çärelerine açyk meýdanda, ençeme sagatlap gatnaşdyrylmagy ýaly çäreler bar.


text:
Ýokançly mollýusk
Ýokançly mollýusk (täze lat. molluscum contagiosum) – wirusly kesel bolup, deri örgüniniň ýüze çykmagy bilen häsiýetlendirilýär. Deri örgüni deriniň reňkine meňzeş, ýeke-ýekeden ýa-da topbaklaýyn ýerleşýän düwünjiklerden ybaratdyr.
Ýokançly mollýuskyň wirusy diňe näsag adamdan geçip bilýändir. Bu wirus haýwanlarda keselçilik döredýän däldir.
Bu kesel dürli ýaşly adamlarda, şol sanda çagalarda hem duş gelip bilýär. Ýokançly mollýuskyň wirusynyň ýokuşmagynyň esasy ýollary:
- jynsy gatnaşyk arkaly – keselli adam bilen jynsy gatnaşyk wagty;
- galtaşykly ýol arkaly – näsag adam bilen bilelikde, şol bir ýorgan-düşek daşlary, egin-eşikleri, süpürgiçler ulanylanda ýüze çykýar. Şunuň ýaly ýaýrama ýoly çagalar baglarynda, köpçülikleýin ulanylýan suw howdanlarynda, jemgyýetçilik hammamlarda giňden ýaýrandyr.
Maşgalanyň hem birnäçe agzasynyň birden kesellemegi mümkindir. Keseliň birinji alamatlary ýokuşmadan iki hepde soň ýüze çykýar. Ýokançly mollýuskyň esasy alamatlary aşakdakydan ybaratdyr:
- Deride agyryly örgünler ýüze çykýandyr. Örgünler uly bolmadyk, deriniň reňkinde (ýa-da gülgüne), 1-3mm. ululykda gatyja düwünjiklerden ybaratdyr. Deri örgünleri ilki ýeke-ýekeden ýerleşse-de, soň köpelip we birleşip, diametri 1,5 sm-e çenli bolan uly birikmeleri emele getirýändir. Her düwünjigiň ortasynda kiçijik çukurjyk bolýandyr. Olara basylanda, köpsanly wirus bölekleri saklaýan, ak ýag görnüşli çykyndy çykýandyr;
- Bu keselde örgünler eliň aýasy we dabandan başga, deriniň islendik ýerinde bolup biler. Uly adamlarda örgünler köplenç jyns agzalarynda, butlaryň iç ýüzünde ýerleşýändir. Çagalarda örgünler bedeniň islendik ýerinde: ýüzde, boýunda, elde, goltuklaryň aşagynda duş gelip biler;
- Bu keselde deriniň gijemegi hökmany alamat bolmasa-da, käwagtlar gijilewik ýüze çykýandyr;
- Örgünleri gaşap, şikes ýetirlende, olara ýokançlyklar düşüp biler. Bakteriýaly ýokançlyklar şol ýeriň gyzarmagyna, çişmegine, örgünli ýerde deriň iriňlemegine getirip biler;
- Kähalatlarda örgünler bejergisiz hem özbaşdak geçip gidýärler we ençeme wagt bildirmeýärler. Bedeniň kesele durnuklylyk güýçleri gowşanda (meselem, dümewden soň), wirus işjeňleşip, täze örgünleriň emele gelmegine getirýändir.
Ýokançly mollýusk howply gaýraüzülmelere getirýän däldir. Bu keselde garaşylýan gaýraüzül-melere aşakdakylar degişlidir:
- Deriniň sowuklamasyna (dermatit) getirýän bakterial ýokançlyklaryň ýüze çykmagy. Dermatitleriň bejergisinden soň, deride bildirýän tyg yzlary galyp bilýär;
- Diametri birnäçe santimetre ýetýän, örgünleriň uly birleşmesi emele gelip bilýär. Gaty seýrek duş gelip, esasan, bedeniň kesellere garşy durma ukybynyň peselmegini aňladýar. (meselem, AIDS keselli näsaglar).
Umumy barlagdan soň, ýokançly mollýuski dermatolog lukmanlary anyklaýandyr we bejerýändir.
Bu keselde örgünleriň özbaşdak häsiýetli bolany sebäpli, anyklaýyşda goşmaça usullara mätäçlik döremeýär. Aýry-aýry ýagdaýlarda başga kesellerde ýüze çykýan örgünler bilen aýyl-saýyl etmeli bolýar. (meselem, wirusly kesel bolan ýiti uçly siňňiller).
Ýokançly mollýuski bejermegiň birnäçe görnüşleri bardyr. Ol hirurgiki usul bilen aýrylanda, ýörite kýuretta guraly ulanylýar.
Örgünler aýrylyp, emele gelen ýarajyklar antiseptiki demanlar bilen (hlorgeksidin, dioksidin we başgalar) arassalanýar. Örgünleri suwuk azotyň (doňdurma ýa-da kriobejergi), lazeriň, elektrik togunyň (elektrokoagulýasiýa) kömegi bilen hem aýyrmak mümkindir.
Örgünleri aýyrmak gaty agyryly bolup, agyrsyzlandyryjy melhemler we kremler ulanylýandyr. (meselem, lidokain melhemi).
Ýokançly mollýusk keselini ýörite melhemleriň kömegi bilen hem bejerip bolýar. Bejergi üçin aldara (imikwimod) tazorak, retin-A ýaly serişdeler melhem görnüşde ulanylýar.
Aldara ýa-da retin-A deriniň örgünli ýerine günde bir gezek agşam çalynýar. Irden deri sabynly ýyly suw bilen ýuwulýar. Lukmanyň maslahatyna laýyklykda krem birnäçe hepde (16 hepdä çenli), her gün ýa-da günaşa ulanylýar.
Çagalarda ýokançly mollýuskyň bejergisi geçirlende, agyrsyz usullar saýlanyp alynýar. (meselem, kremleri ulanmak). Diňe aýry ýagdaýlarda ýerli agyrsyzlandyrma bilen hirurgiki usul ulanylyp bilner.
Ýokançly mollýuskyň bejergisini geçirmekde halk serişdeleri hem ulanylýar:
- Örgünlere sarymsagyň şiresini günüň dowamynda, her 4-5 sagatdan çalmak maslahat berilýär. Bejergi bir aý dowam edýändir.
- Çistoteliň täze taýynlanan şiresi hem bejeriş häsiýete eýedir. Şiräni birnäçe hepdäniň dowamynda günde örgünlere çalmalydyr. Eger täze taýynlanan şire elýeterli bolmasa, dermanhanalarda satylýan çistoteliň spirtdäki erginini hem ulanmak bolýandyr.


text:
Bilšimiz yaly sosial metbugat çykaly bäri kiçkimiñ hiç hili gizlin syry, gizleyäni galmady gadyrdan dostlar. Sebäbi dineje adyny we familiyasyny öwrenen hemme adamlaryñyz hakynda maglumat edinmek öñ hicwagt bolmayšy yaly añsatlašdy. Ine edil šu mesele üstine özi hakynda gizlin yaratmak we ortalykdan yok bolmak isleyän adamlaryñ kömegine ýetišýän bir kömekçi döredildi:
Deseat.me!
Deseat.me atly internet seti, höwesli girijiler Wille Dahlbo we Linus Unnebäck tarapyndan ösdürildi.
Sete gireñizden sonra etmeli Išiñiz Google hasabyñyza giriš etmek ( Muny eden wagtyñyz programmanyñ hemme poçtalaryñyzyñ elýeter bolmagynada rugsat berilýändir!). Šunluk bilen deseat.me hasabyñyza bagly bolan hemme set we programma agzalaryñyzy düzýär. Internetta tapylan hemme agzalaryñyz düzülenden soñra etmeli esasy zat “Detonate” düwmä basmak.
6,731 gezek okaldy


text:
Türkmenistanyň ähli elektrostansiýalarynda barlag geçirmäge we gysga wagtda kemçilikleri düzetmäge resmi tabşyryk berildi. Bu tabşyryk berk käýinç bilen bilelikde, Türkmenistanyň prezidenti tarapyndan wise-premýer Dädebaý Amangeldiýewe berildi.
TDH döwlet habar agentliginiň maglumatyna görä, prezident Gurbanguly Berdimuhamedow wise-premýere elektroenergiýa gulluklaryny gyş möwsümine taýýarlamak barada ençeme gezek tabşyryk berlendigini, emma eýýam ýanwar aýynda ençeme ýagdaýlarda elektrik üpjünçiliginde we howpsuzlyk tehnikasynyň düzgünlerinde kemçilik goýberilendigini 2-nji fewralda aýdypdyr.
Azatlyk Radiosy güýz-gyş möwsümiň başlanaly bäri ýurduň paýtagtynda we regionlarynda elektrik togunyň we ýyladyş üpjünçiliginiň yzygiderli kesilýändigi barada, ençeme gezek habar beripdi.
Diňe bir soňky hepdäniň dowamynda Azatlyk Radiosy Daşoguz welaýatynyň azyndan birnäçe etrabynda elektrik togunyň kesilendigini habar berdi.
Hususan-da, Daşoguzda ýanwaryň soňky günlerinde howa aýazly bolup, gijelerine - 20 gradusa ýeten wagtynda elektrik togy kesilip durdy, şunuň bilen bir wagtda mekdeplerde okuw ýatyryldy, hojalyk mallary gyryldy.
“Howanyň sowamagy bilen onsuz hem kadaly işlemeýän, gaz we elektrik üpjünçiligi gaty peseldi. Soňky üç günüň dowamynda, elektrik togy iň azyndan 20 gezek dagy kesilendir. Adamlar indi öýlerinde odun ýakyp, ýylynjak bolýarlar” diýip, Daşoguz welaýatynyň Boldumsaz etrabynyň ýaşaýjysy 31-nji ýanwarda gürrüň berdi.
Daşoguzly ýaşaýjylaryň ýene biri şol günüň özünde Görogly etrabynda agşam sagat 20:00-dan sagat 23-e çenli elektrik togunyň üpjünçiliginiň doly kesilendigini habar berdi.
“Elektrik togy etrap merkezinde hem ýok, şäheriň hiç ýerinde yşyk ýanmaýar, ýörite köçelere aýlanyp gördüm, swetoforlar işlemeýär” diýip, Görogly etrabynyň ýaşaýjysy aýtdy.
Emma ýurduň häkimiýetleri we habar beriş serişdeleri elektrik togunyň kesilmegi we munuň bilen baglylykda ilatyň sowuk howada duçar bolan kynçylyklary barada habar bermediler.
Resmi maglumatlarda wise-premýer Dädebaý Amangeldiýewe ähli kemçilikleri barlamak we düzetmek tabşyrygy bilen bilelikde berk käýinjiň hem-de soňky duýduryşyň berlendigi bellendi, emma berlen bu käýinjiň Daşoguzdaky ýagdaý bilen baglydygy göni aýdylmady.
Energiýa resurslaryna baý Türkmenistanyň paýtagtynda we welaýatlarynda, soňky aýlarda ýaşaýyş jaýlaryna berilýän gazyň, ýyladyş üpjünçiliginiň hem ençeme gezek kesilendigi habar berlipdi. Dekabrda we ýanwarda Aşgabadyň merkezi etraplarynda ýaşaýyş jaýlar uzak wagtlap ýyladyşsyz galypdy.
Şeýle-de, Daşoguzyň Boldumsaz etrabynyň ýaşaýjylary töleg depderçesini täzelemedik hojalyklara gazdan kesilmek haýbatynyň atylandygyny habar beripdi.


text:
2018-nji ýyl üçin dabaralaryň we çäreleriň meýilnamasy tassyklanyldy
Türkmenistanyň Hökümetiniň mejlisiniň barşynda 2018-nji ýylyň «Türkmenistan – Beýik Ýüpek ýolunyň ýüregi» diýlip yglan edilmegi mynasybetli geçiriljek dabaralaryň we çäreleriň Meýilnamasy döwlet Baştutanymyzyň garamagyna hödürlenildi.
Öňler Beýik Ýüpek ýoly geçen ýurdumyzyň ähmiýetli taryhy-medeni ýerlerinde ýylyň dowamynda ylmy maslahatlaryň, döredijilik duşuşyklaryň, aýdym-sazly dabaralaryň, arheologiki gymmatlyklaryň sergisiniň, folklor toparlaryň bäsleşikleriniň geçirilmegi, şeýle hem sahna eserleriniň, dessanlary ýerine ýetirijileriň aýdym-sazly ýygyndylarynyň, degişli neşirýat önümleriniň hem-de ýadygärlik sowgatlaryň taýýarlanylmagy maksat edinilýär. Çäreleriň tapgyry UNESKO-nyň abraýly medeni mirasynyň sanawyna girizilen aýdym aýtmagyň we tans etmegiň milli sungaty bolan küştdepdä bagyşlanylar.
Şunuň bilen baglylykda, hormatly Prezidentimiz Gurbanguly Berdimuhamedow medeniýet ulgamyndaky işleri işjeňleşdirmegiň, täze zehinleri gözlemegiň zerurdygyny belledi. Döwletiň we jemgyýetiň mundan beýläkki ösüşi köp babatda döredijilik ulgamynyň işgärleriniň goşandyna baglydyr diýip, döwlet Baştutanymyz nygtady.
2018-nji ýylyň “Türkmenistan—Beýik Ýüpek ýolunyň ýüregi” diýlip yglan edilmegi mynasybetli geçiriljek çärelere taýýarlyk görmek babatda olaryň milletimiziň baý taryhy-medeni mirasyny mundan beýläk-de öwrenmekde we bütin dünýäde wagyz etmekde aýratyn ähmiýeti bellenildi. Hormatly Prezidentimiz bu çäreleriň her biriniň uly terbiýeçilik ähmiýetine we düşünjäňi artdyrýan häsiýete eýe bolmalydygyny aýdyp, hödürlenen resminama gol çekdi.


text:
Üns ber! Biziň saýtymyzyň esasy maksady Siziň saglyk babatdaky gözýetimiňizi giňeltmekdir. Şonuň üçin-de, saýtyň sahypalarynda berilýän maglumatlaryň esasynda öz-özüňi bejermek maslahat berilmeýär. Öz-özüňi bejermeklik düýpli kynçylyklara uçradyp, janyňyza howp salmagy ähtimal. Lukmanlar saýtyň üsti bilen size bejeriş berip bilenoklar. Lukmanlaryň jogaplary, makalalar, jemgyýetçiligiň teswirleri diňe maslahat hökmünde kabul edilmeli.
Owadan dodaklar – birinji nobatda, sagdyn dodaklardyr. Şonuň üçin howanyň sowamagy bilen olaryň ýagdaýyna aýratyn üns bermeli bolýar. Dodaklarda ýag mäzleriniň bolmanlygy üçin olara hemişe çyglylyk ýetmeýär we şonuň üçin olaryň gurap jaýrylmalary, sowuklamalary, solmagy ýaly alamatlar ýüze çykyp başlaýar. Ýylyň sowuk wagtynda bolsa çyglylygyň ýitirilmegi ýokarlanýar, şonuň üçin hem dodaklarda islenilmeýän özgerişleriň nädip bolýandygyny bilmek möhümdir.
Siz myhmançylyga barýarsyňyz, ýöne köwşüňizi çykarmana ýaýdanýarsyňyz. Her gezek siz köwşüňizi çykaranyňyzda özüňizi oňaýsyz duýýaňyz. Ondan başga-da, aýakdaky deriň ysy siziň köwşüňize hem siňdi. Eger aýak ýakymsyz yslanýan bolsa näme etmeli?
Aýaklar näme üçin yslanýar?
Aýaklardan deriň bölünip çykmagy bu tebigy ýagdaýdyr, ýöne käbir adamlarda dürli sebäplere görä deriň bölünip çykmagy ýokarlanýar.
Aýaklarda müňlerçe der çykarýan mäzleri bolup, olar günüň dowamynda 200 ml çenli der işläp çykarýarlar. Eger siz işjeň durmuş ýörelgelerini alyp barýan bolsaňyz, sport bilen meşgullanyp, hemişe aýak üstünde bolsaňyz, aýaklaryň "gyzmagynyň" öňüni almak üçin deriň bölünip çykmagy has hem ýokarlanýar. Barlaglaryň görkezişi ýaly, deriň düzüminiň köp bölegini suw, azotly maddalar, dürli ýag turşylyklary we holesterin düzýär. Haçanda hiç hili bozulmalar ýüze çykmaýan ýagdaýlarynda, der bilen döreýän kynçylyklar bolmaýar, çünki der yssyz bolýar.
Adatça, feromonlar barada gürrüň gidende, olardan bihabar adamlar parfýumeriýa önümlerini göz öňüne getirýärler. Hakykatda bolsa, ol adamyň derisinde ýerleşýän ýörite mäzleriň işläp çykarýan himiki maddalarydyr. Tebigatda feromonlaryň dürli görnüşleri gabat gelse-de, olaryň arasynda söýgi hyjuwyny güýçlendirýän görnüşleri esasy orunda durýar. Parfýumeriýa önümçiliginde emeli usul bilen alnan feromonlar (olary "attraktantlar" diýip hem atlandyrýarlar) atyrlaryň düzümine goşulýan, garşydaş jynsdaky adamlaryň ünsüni çekýän, ýakymly ysly maddadyr.
Içi ýakymly ysly kremi saklaýan enaýyja arassa gutujygyň daşyndaky ýazgylar ýüzüňi tämizläp, seni gözel we ýaş görkezmegi söz berýär. Gutujygy açmazdan öň biraz saklanyp, onuň içinde nämeleriň bardygyndan habarly bolmagyňyzy haýyş edýän. Kosmetika serişdelerini öndürjiler gaplaryň ýüzünde esasy maglumatlary anyk we açyk ýazmadan çekinýärler. Olaryň önümleriniň içinde adamyň gormonal ulgamynyň işlemegine ýaramaz täsir edýän, allergiki täsirliligiň döremegine sebap bolýan we deriniň düwnük keseliniň döremegini tizleşdirip biljek himiki maddalar saklanýandyr. Satyn alýan kosmetiki serişdäňiziň düzüminde şeýle maddalaryň saklanýandygy ýazylanmy? Ýaýlaryň içinde maddalaryň iňlisçe ýazylyşy görkezilýär.
Bedenden burçak-burçak bolup akýan der köp pursatlarda bizi oňaýsyz ýagdaýa goýsa-da, onuň uly fiziologiki ähmiýetiniň bardygyny ýatlamak peýdaly bolsa gerek.
Derlemek – beden gyzgynyny sazlaşykda saklamaga gönükdirilen adaty fiziologiki hadysa bolup, ol bedeniň daşky gurşawda döreýän ýokary gyzgynlylyga ýa-da salynýan güýçli fiziki agramlylyga bildirýän täsiridir.
Kadadan aşa derlemek bolsa, her bir adamyny dürli ýaşda, ençeme ýaramaz pursatlara duçar edýän nähoşlukdyr. Aşa derlemek ujypsyz tolgunma ýüze çykanda ýa-da uly güýç sarp edilmeýän adaty fiziki hereketde hem ýüze çykyp bilýär. Ýöne derlemek hiç bir sebäpsiz döreýän bolsa, onuň käbir keselleriň ýa-da ýagdaýlaryň alamaty bolmagy ahmaldyr.
Bedeniň dürli ýerlerinde ýerleşýän hallar ( oňa "meň, nar, täç" hem diýilýär) adamlaryň ählisinde diýen ýaly duş gelýär. Ýaňy doglan çaganyň bedenindäki, ýüzündäki hallar hiç birimiz üçin geň hadysa däl. Şol hallara ýanap, çagalara Hally, Nartäç, Meňli ýaly atlar dakylýar. Eýsem, çaganyň bedenindäki hallary görüp, aladalanmak gerekmikä?
Newuslar (hallar) derini emele getirýän bir ýa-da birnäçe gatlaklaryň öýjükleriniň çendenaşa ösmegi netijesinde emele gelýän üýtgeşmelerdir. Belli bolşy ýaly, deri ýokarky gatlak hasaplanylýan epidermisden (deri üsti), saç haltajyklaryny, gan we limfa damarlaryny, ýag, der mäzlerini, nerw süýümleriniň uçlaryny saklaýan dermadan hem-de deriasty ýag gatlagyndan ybaratdyr. Newuslar (hallar) deriniň her bir gatlagyndan döräp bilýändir.
Megerem, ýer ýüzünde öz keşbinden doly razy adam ýok bolsa gerek. Köp kosmetiki ýetmezçilikleri dürli serişdeler bilen ýapyp bolýan bolsa, "boýumy nähili ösdürmeli?", diýen meseläni çözmek üçin adamlar bedenini dürli synaglara, özüni bolsa howpa iterýärler. Boýy ösdürmegiň usullary kän, ýöne netijeli we howpsuz ýoluň azdygyny bilmek zerurdyr.
Häzirki zaman usullary ulanyp, adam her bir ýaşda öz boýunyň ösmegine ýardam berip biler, ýöne ol näçe ýaş bolsa, işiň netijesi şonça ýokary bolýar. Boýyny ösdürmegi arzuw edýänleriň ýolunda diňe olaryň ýaltalygy böwet bolup biler.
"Adam iýmek üçin ýaşamaýar, ol ýaşamak üçin iýýär"
Sokrat
Köp ýyllaryň dowamynda adamyň bedenindäki ýag dokumalaryň artykmaç mukdarda bolmagy sagdynlygyň alamaty diýip hasaplanýardy, çenden aşa semizlige bolsa kosmetiki kemçilik hökmünde garalýardy. Emma uzak wagtlap geçirilen barlaglaryň netijesinde beden agramy kada gabat gelýänlere garanyňda aşa semiz adamlaryň ýaşaýyş ömrüniň azalýandygy (ortaça 7 ýyl) anyklanyldy. Artykmaç semizlik bilen bedende: ýürek keselleri, süýjikesel, arterial gipertoniýasy, warikoz keselli, bogun artrozy, damarlaryň aterosklerozy hatda onkologiki keseller hem peýda bolmak howpy döreýär. Häzirki döwürde aşa semizligiň döremeginiň sebäpleri köpdür. Bular – nesil yzarlamak faktory, sosial derejesi, psihologiki meseleler we güýçli nerw dartgynlygy, fiziki işjeňligiň pesligi we ýagly önümleri çenden aşa köp iýmek bilen bagly nädogry durmuş ýagdaýydyr. Biziň şertimizde ýokary ýokumly et-ýag önümlerinden taýýarlanan tagamlardan mazaly doýanyňdan soň fiziki herekediň ýetmezçiligi semizligiň esasy sebäpleriniň biridir. Bu sebäpleriň netijesinde çylşyrymly biohimiki reaksiýalaryň täsiri bilen bedende ýag dokumalalarynyň mukdary köpelýär.
Aýallary we erkekleri uly we ýakymsyz alada goýýan meseleleriň biri goňakdyr. Adamlaryň köpüsi goňakdan dynmak üçin dürli serişdelerden, emlerden peýdalanýarlar, meseläni özbaşdak çözmäge synanyşýarlar. Goňak ýörite şampunlaryň kömegi bilen aýrylýan akja tozgajyklardyr diýen pikir nädogrudyr. Eger ulanýan ýörite serişdeleriňize garamazdan, goňak aýrylmaýan bolsa, bu bedeniňizde bir näsazlygyň dörändiginden habar berýändir.
Zenanlar hemişe özlerine timar bermegi, owadan egin-eşikleri geýmegi, gymmatbahaly bezegleri dakynmagy halaýarlar. Emma gynansak-da ýaş "gidip barýar". Wagt geçýär, ýaşymyz ulalýar. Elbetde, tebigy taýdan bu hökmany bolmaly hadysalaryň biridir. Ýöne adamyň bedeni garrasa-da, onuň göwni garramaýar. Zenan maşgala bolsa öz gözelligini has uzak saklamak isleýär. Hiç bir zada aňsatlyk bilen ynanmaýan adamlar ýaşarmagyň mümkindigine müňkür bolýarlar. Ýöne biz şonda-da ýaşy 45-e ýetip, 25-30 ýaşly zenanlar ýaly görmegeý we ýaş görünmek isleýänlere bu babatda birnäçe peýdaly maslahat bermegi makul bildik.
Использование и распространение материалов рекомендуется, однако, воспроизводство и публикации копий материалов не могут быть использованы в коммерческих целях. Дальнейшее использование разрешается в соответствии с условиями лицензии Creative Commons.
Use and dissemination of the materials is encouraged; however, reproduction and cross-posting of copies may not be used for commercial purposes. Further usage is permitted under the terms of the Creative Commons License.
Materiallary ulanmak we ýaýratmak maslahat berilýär. Emma materiallaryň göçürme nusgalaryny gazanç maksady bilen gaýtadan işläp çap etmek gadagandyr. Bu materaillary mundan beýläk Creative Commons lisenziýasynyň şertlerine laýyklykda ulanmak rugsat edilýär.


text:
Elektron görnüşde özüñize göçürip alyñ. Öz dogan-garyndaşlaryñyz we dostlaryñyz bilen paýlaşyñ! Göçürmek üçin şu tak basyň.
Agyz beklenende okalýan doga:
Newwýtu en esume sawme şehra ramezane minel-fejri ilel-magribi...
Belarus Respublikasynyň Türkmenistandaky Medeniýet günleriniň çäklerinde dürli medeni çäreler giňden ýaýbaňlandyryldy. Dostlukly döwletden gelen medeniýet we sungat ussatlary, ýazyjy-şahyrlar öz çykyşlarynda, ikibir edilen gürrüňdeşliklerde şeýle...
Fransiýanyň paýtagty Parižiň esasy aýratynlyklarynyň birine öwrülen Eýfel binasyny 1889-njy ýylda geçirilen Bütindünýä sergisi mynasybetli bina edipdirler. Şol wagt ony ýene-de 20 ýyl çemesi wagtdan...
2016-njy ýylda ekrana çykmagyna garaşylýan 10 ylmy-fantastiki film
2016-njy ýyl ylmy-fantastiki filmler üçin ajaýyp wakalaryň beýan edilýän we täze taslamalaryň öňe çykýan bir ýyly hökmünde tapawutlanyp...
“Deadpool” filmi.
Ekrana çykjak senesi: 2016-njy ýylyň 12-nji fewraly.
“Marvel Comics” şereketi tarapyndan surata düşürilen bu başdan geçirme tomaşaçylaryň uly gyzyklanma bilen garaşýan filmleriniň biridir. Häzirkizamanyň meşhur...
— Nurýagdy, söhbetdeşligimizi ýylyň parlak ýyldyzyny has ýakyndan tanamakdan başlaýalyň!
— Örän adaty tertjimehalym bar. 1988-nji ýylyň 27-nji fewralynda Aşgabat şäherini etekläp oturan Gökje obasynda doguldym....
Ýaş kino muşdaklarynyň uly söýgüsini gazanan “Açlyk oýunlary” filmler toplumynyň soňky bölümi ekranlara goýberildi. Amerikaly zenan ýazyjy Suzanna Kollinsiň adybir romanlar toplumy esasynda taýýarlanan filme...
Diýarymyzyň gözel paýtagtynda ajaýyp künjek — “Ylham” seýilgähi bar. Ol ýerde heýkeller ýaşaýar. “Ylham” seýilgähi paýtagtymyzyň meşhur türkmen şahyrlarynyň we ýazyjylarynyň hormatyna atlandyrylan şaýollaryny we...
Sentýabr aýynyň 29-yna Astrahan şäherinde Russiýada ilkinji gezek Hazar deňzine çykalgasy bolan Hazarýaka döwletleriniň Sammiti geçiriler, oňa bäş döwletiň bäştutanlary gatnaşarlar. Bu döwletler-Russiýa, Azerbaýjan, Eýran,...


text:
Paýtagtymyzda her ýyl maý aýynyň soňky ýekşenbesinde giňden bellenilýän uly ählihalk baýramynyň öňýanynda “Gözellik nusgasy — türkmen halysy” atly halkara serginiň açylyş dabarasy boldy. Pudaklaýyn gözden geçirilişi “Türkmenhaly” döwlet birleşigi hem-de Söwda-senagat edarasy guradylar.
Gözbaşyny ony döreden halkyň bäş müň ýyllyk taryhynyň jümmüşinden alyp gaýdýan bu täsin gadymy sungatyň üýtgewsiz ähmiýetiniň nyşany bolan Türkmen halysynyň baýramy Berkarar döwletimiziň bagtyýarlyk döwründe hem türkmenistanlylaryň häzirki nesilleri üçin ata-babalarymyzyň wesýet eden ruhy gymmatlyklaryna, özboluşly gadymy däp-dessurlaryň dowamlylygyna ygrarlylygy alamatlandyrýar.
Ähli şäherlerde we obalarda guralan döredijilik duşuşyklary, çeperçilik sergileri hem-de aýdym-sazly çykyşlar esasy dabaralaryň özboluşly başlangyjy boldy, bu çäreler türkmen halylarynyň deňsiz-taýsyz gözelligine hem-de olary döredýänleriň inçe zehinine, çeper elli halyçy zenanlarymyzyň belent zähmet edermenliklerine bagyşlandy.
Baýramçylyk maksatnamasynyň çäklerinde ýurdumyzyň halyçylarynyň arasynda bäsleşikleriň geçirilmegi asylly däbe öwrüldi. Olaryň iň meşhury ýaş çeper elli halyçylaryň täze haly eserleriniň her ýyl geçirilýän döredijilik sergisidir. Asyrlaryň dowamynda nepis halylary dokamagyň inçe tilsimleriniň maşgala gymmatlygy hökmünde nesilden-nesle geçirilmegi elde haly dokamak senediniň biziň günlerimize çenli ýetip gelmegine ýardam berdi. Häzirki wagtda hem ýurdumyzda haly dokamak sungatynyň ussatlarynyň ençeme maşgalalary giňden tanalýar, olaryň hatarynda zehinli ýaşlar hem köpdür.
Şu günler pudagyň ähli kärhanalarynda meşhur halyçylary hem-de önümçiligiň öňdebaryjylaryny sarpalamak dabaralary geçirildi. Olaryň iň öňdebaryjylary esasy baýramçylyk çärelerine gatnaşmak üçin ak mermerli paýtagtymyza geldiler.
Däp boýunça Türkmen halysynyň milli muzeýiniň zallarynda hem-de onuň baýramçylyk görnüşinde bezelen ýanaşyk çäginde geçirilýän iri möçberli haly sergisi baýramçylyk maksatnamasynyň uly ähmiýetli wakasy bolup durýar. Bu diňe bir biziň ýurdumyzyň däl-de, eýsem, dünýä möçberinde hem iň täsin muzeý toplumlarynyň biridir. Onuň ajaýyp zallarynda dünýäniň çeperçilik gymmatlyklarynyň hazynasyna ägirt uly goşant goşan türkmen halkynyň meşhur haly sungatynyň gadymy nusgalarynyň we häzirki zaman täsin görnüşleriniň 2 müňe golaýy saklanylýar.
Paýtagtymyzyň merkezinde ýerleşýän bu sungat ojagy adamlaryň iň köp gelýän taryhy-medeni ajaýyplyklarynyň birine öwrülip, milli halyçylyk sungatyna sarpa goýýanlaryň — alymlaryň, bilermenleriň, haly gymmatlyklaryny toplaýjylaryň we syýahatçylaryň köp sanlysyny özüne çekýär.
Şu gezekki foruma gatnaşmak üçin Aşgabada Ýewropanyň we Aziýanyň 14 döwletinden, şol sanda Russiýadan, Germaniýadan, Beýik Britaniýadan, Türkiýeden, Saud Arabystanyndan, Birleşen Arap Emirliklerinden, Katardan, Eýrandan, Pakistandan, Owganystandan, Azerbaýjandan, şeýle hem Gazagystandan, Özbegistandan, Täjigistandan wekiliýetler geldi. Paýtagtymyza gelen daşary ýurtly 175 myhmanyň hatarynda ylmy-medeni merkezlere hem-de iri haly kärhanalaryna, söwda kompaniýalaryna wekilçilik edýän ýolbaşçylar we hünärmenler bar. Maslahata gatnaşyjylaryň hatarynda Türkmen halyşynaslarynyň bütindünýä jemgyýetiniň wekilleri bar.
Şu gün ir bilen bu ýerde baýramçylyk ýagdaýy höküm sürdi. “Serpaý” tans toparynyň ýerine ýetirmeginde türkmen halysynyň — “arşyň nepisliginiň” döreýiş taryhy öz beýanyny tapýar. Türkmen milli konserwatoriýasynyň gyzlar topary ajaýyp halk aýdymlary bilen myhmanlary garşylaýar.
Serginiň açylyş dabarasyna hökümetiň agzalary, Mejlisiň, ministrlikleriň we pudak edaralarynyň ýolbaşçylary, Türkmenistanda işleýän diplomatik wekilhanalaryň baştutanlary, medeniýet we sungat işgärleri, talyp ýaşlar, şeýle hem köpçülikleýin habar beriş serişdeleriniň, jemgyýetçilik guramalarynyň, pudaklaýyn kärhanalaryň wekilleri we ýurdumyzyň ähli welaýatlaryndan tanymal halyçylar gatnaşdylar.
Ýygnananlar hormatly Prezidentimiz Gurbanguly Berdimuhamedowyň Gutlagyny uly üns bilen diňlediler. Gutlag hatynda döwlet Baştutanymyz milli sungatymyzyň ähmiýetini nygtaýar: Türkmen zenanlarynyň çeper elleri, uz barmaklarynyň gudraty bilen döredilen halylarymyz halkymyzyň dünýäde ykrar edilen ajaýyp sungat ýadygärligidir. Türkmen halysy halkymyzyň ruhy ahwalydyr. Gözelligi, nepisligi, müň dürli öwüşgini, reňkleriniň ajaýyp sazlaşygy bilen göreni haýrana goýýan halylarymyzda halkymyzyň ähli ajaýyp häsiýetleri, milli aýratynlyklary jemlenendir.
Milli Liderimiz Gutlagynda şu gezekki halkara serginiň hem-de onuň çäklerinde geçirilýän Türkmen halyşynaslarynyň Bütindünýä jemgyýetiniň XVII mejlisiniň ýurdumyzyň halyçylyk pudagynda gazanylan üstünlikleri, uz barmakly gelin-gyzlarymyzyň täsin sungatynyň köpdürlüligini ähli aýdyňlygy bilen açyp görkezjekdigine, halkara serginiň halkara hyzmatdaşlygy mundan beýläk-de ösdürmäge ýardam berjekdigine ynam bildirdi.
Täze taryhy döwürde türkmen halkynyň ruhy-medeni mirasyny düýpli öwrenmek, haly dokamak sungatynyň gadymy ýörelgelerini we gymmatlyklaryny aýawly gorap saklamak hem-de artdyrmak ýurdumyzyň döwlet syýasatynyň ileri tutulýan ugurlary derejesine çykaryldy.
Garaşsyz, Bitarap Türkmenistanyň döwlet nyşanlarynyň aýrylmaz bölegi bolan haly gölleri halkymyzyň agzybirligini we jebisligini, milletimize mahsus parasatlylygy, ajaýyplyklara bolan çäksiz islegleri alamatlandyrýar. Olar paýtagtymyzyň binagärlik keşbinde bezeg nagyşlarynyň möhüm bölegi bolup durýar. 2016-njy ýylyň sentýabrynda açylan Aşgabat şäheriniň täze Halkara howa menziliniň ýolagçy terminalynyň binagärlik aýratynlygy üçin Ginnesiň rekordlar kitabyna girizilmegi guwançly waka boldy. Terminal “Iň uly göl” diýen ada eýe boldy.
Täsin çeper senedi giňden wagyz etmek, gözellikde deňi-taýy bolmadyk halylary aýawly saklamak maksady bilen, ýurdumyzyň halyçylyk pudagynyň önümçilik düzümleri döwrebaplaşdyrylýar. Ýurdumyzda öňki bar bolan önümçilikleriň durky täzelenýär we täze kärhanalar açylýar, olarda netijeli zähmet çekmek hem-de çeper elli halyçylaryň döredijilik gözleglerini durmuşa geçirmek üçin ähli şertler döredilýär. Serdar şäherinde gurlan iň häzirki zaman nusgaly iri fabrik munuň mysaly bolup biler, onda ölçegleri hem-de nepisligi boýunça täsin halylar dokalýar, bu halylar hökümet edara binalarynyň we medeni merkezleriň, muzeýleriň ajaýyp zallaryny bezeýär.
Häzirki wagtda ýurdumyzda iň iri Halajyň çeper halyçylyk kärhanasynyň täze önümçilik bölüminiň gurluşygy ýokary depginlerde dowam edýär, bu kärhanada 2 müňe golaý halyçy zähmet çekýär. Şeýle hem bu ýerde äpet halylary dokamak göz öňünde tutulýar, onuň üçin kärhananyň ussahanalarynda dokalýan enjamlaryň kämilleşdirilen nusgalary işlenip taýýarlanylýar.
Hormatly Prezidentimiz Gurbanguly Berdimuhamedowyň türkmen halylarynyň hemişelik, öçmejek gözelligi hakynda söhbet açýan “Janly rowaýat” we “Arşyň nepisligi” atly kitaplary milli sungatymyzyň gadymy ýörelgelerini wagyz etmek işine uly goşant boldy. Bu eserlerde milli Liderimiziň halkymyzyň müňýyllyk medeni mirasyna uly sarpasy beýan edilýär.
Gadymy muzeý gymmatlyklarynyň toplumynyň we çeper elli halyçy zenanlarymyzyň “Türkmenhaly” döwlet birleşiginiň kärhanalarynda dokan täze ajaýyp halylary serginiň esasy bezegi boldy hem-de döwlet Baştutanymyzyň sergä gatnaşyjylara iberen Gutlagynda beýan edilen parasatly pikirleriň aýdyň tassyknamasyna öwrüldi. Gutlagda: “Biziň halylarymyzy içgin synlanyňda, türkmen baharynyň joş urýan öwüşginleri, çägeli depeleriň günortanyň jöwzasyndaky lowurdysy, güle bürenen türkmen ýaýlalary, çarwanyň ak öýündäki oduň ruhlandyryjy alawy, düýpsüz gök asmandaky ýyldyzlaryň ýalpyldysy, bedewleriň toýnak sesiniň dükürdisi, şemalyň we kenara urulýan tolkunlaryň birsydyrgyn owazy, enäniň hüwdüsi we näzikligi hakynda gürrüň berýän ýaly, geň galdyryjy täsin duýgular kalbyňy galkyndyrýar” diýlip aýdylýar.
Haýran galan myhmanlara hakyky türkmen toýuna mahsus, däp-dessurlar, bagşylaryň joşgunly aýdymlary, milli däp-dessurlaryň giň meýdançada ýaýbaňlandyrylan sahnalaşdyrylan görnüşleri — gelniň öýlenýän ýigidiň öýünde garşylanmagy hem-de onuň hossarlarynyň gelne halat ýapyşlary, täze ajaýyp halynyň bu sungatyň inçe syrlaryna oňat düşünýän çeper elli halyçylara görkezilmegi ýaly sahnalar görkezilýär.
Täsin gymmatlyklaryň hatarynda keşde çekilen milli zenan lybaslary, şaý-sepler, ajaýyp halylar türkmen halkynyň örän baý medeni-ruhy mirasynyň ajaýyp görnüşini emele getirip, sergä gelen myhmanlarda ýatdan çykmajak täsir galdyrdy. Olar öz joşgunyny gizlemän, wideokameralara nepis işleri, arassa ýüňden we ýüpekden dokalan halylaryň nusgawy nagyşlaryny, tebigat görnüşleri şekillendirilen ajaýyp nagyşlary surata düşürýärler. Halylaryň göldür nagyşlarynda şöhrat gazanan ahalteke bedewleri janlanýar, aýdyň öwüşginlerde tebigat gül açýar. Edil fotosuratlardaky ýaly, gadymy taryhy ýadygärlikler hem-de häzirki zaman binagärlik gözellikleri beýan edilýär.
Muzeýiň sergi zallarynyň çäginden daşarda ýaýbaňlandyrylan serginiň her künjeginde halyçy zenanlaryň yhlasly zähmeti hem-de döredijiligi bilen emele gelen ajaýyp görnüş döreýär, täze halyny dokamaga taýýarlyk görmek işleriniň yzygiderliligi beýan edilýär.
Bu ýerde ýüplügi taýýarlamagyň hem-de ony boýamagyň ähli işleri köpdürlüligi bilen görkezilýär, ol ýüplüklerden reňkli keçeler, milli lybaslar, keşdeler we el işiniň beýleki görnüşleri taýýarlanylýar. Sergä gelýänler ýaş zenanlaryň — türkmen halyçylarynyň köpasyrlyk sungatynyň inçe syrlaryny biziň günlerimize çenli gelip ýetmegini gazanan halyçy zenanlaryň ýakymly aýdyma hiňlenip, sungatyň täze nusgalaryny döredişlerini synlaýarlar.
Haly gölleriniň ajaýyp sazlaşygynda nepisligi hem-de taýýarlanylmagyna aýratyn döredijilikli çemeleşilmegi bilen tapawutlanýan sowgatlyk önümleriň uly toplumlaryny taýýarlan türkmen telekeçi zenanlary serginiň myhmanlarynyň ünsüni özüne çekdi. Bu gün öz işiniň hakyky ussatlary häzirki döwrüň meýillerine seslenip, halyçylygyň we syýahatçylyk pudagynyň ösdürilmegine öz goşantlaryny goşýarlar.
Olaryň sungatynda Aşgabatda öňde boljak Ýapyk binalarda we söweş sungaty boýunça V Aziýa oýunlary hem möhüm orun eýeleýär. Halyçy zenanlaryň elinden çykýan nepis halylar we haly önümleri Aziadanyň geçirilýän döwründe ajaýyp paýtagtymyza gelen myhmanlar hem-de türgenler üçin iň gowy sowgatlyk bolar.
Serginiň aýdyň öwüşginli gymmatlyklary, döreden baýramçylyk ýagdaýy myhmanlara haly dokamagyň milli däp-dessurlarynyň çeşmeleri hem-de halkymyzyň örän baý halyçylyk mirasy bilen tanyşmaga, onuň özboluşly medeniýetiniň we sungatynyň aýratynlyklaryna has oňat düşünmäge mümkinçilik berdi.
Türkmenistanyň Döwlet habarlar agentligi


text:
Azatlygyň Aşgabatdaky çeşmesi paýtagtyň “Parahat” mikroraýonynda ýaşaýyş jaýlarynyň golaýynda goýlan maşynlaryň eýeleriniň ýene bir gezek başagaýlyga salnandygyny habar berýär.
Onuň sözlerine görä, 27-nji aprel güni maşyn eýeleri ulaglaryny ilki jaýlaryň ýanyndan aýyrmaly bolsa, soňra Moskwa prospektiniň ugrundan başga ýere sürmäge mejbur edildi.
“Düýnki bolan zatlar daşyndan seretseň örän gülkünç. Ili maşynlary ýaşaýyş jaýlarynyň golaýyndan kowdular. Olaryň bir bölegi soň açyk duralgalarda goýlup gaýdyldy. Emma soň polisiýa Andalyp we Moskwa prospektleriniň çüňkümdäki açyk awtoduralgalarda goýlan maşynlary hem ol ýerden aýyrmagy talap etdi” diýip, çeşme aýtdy.
Çeşmäniň ir sagat 6-da çörek bişirilýän kärhananyň ýanyndaky awtoduralgada düşüren fotosuratynda bu ýerde goýlan maşynlaryň az däldigi görünýär. Emma ol “Bellemek gerek, bu gezek galmagal azrak boldy, sagat 23-e çenli işlerini bitirdiler” diýip ýazýar.
Ir säherden Moskwa prospektiniň ugrundaky jaýlaryň girelgeleriniň ählisiniň agzynda polisiýa formasyndaky, sport eşikli adamlar goýuldy we ýaşaýjylaryň ýoly baglandy.
Işine, okuwa barýan adamlary Moskwa we Andalyp köçelerine goýbermediler we olar Türkmenbaşy şaýoluna tarap gitmeli boldy.
Sagat 6.45-de ýene Moskwa köçesindäki maşyn gatnawy dikeldildi we adamlaryň öňündäki” ýapyk” aýryldy diýip, çeşme habar berýär. Emma şondan soňam awtoduralgalara barýan maşynlar goýberilmedi.
Ir sagat 9-lara golaý ýene alňasaklyk başlandy. Ýene maşynlaryň hereketi togtadyldy we Moskwa prospektine adamlary goýbermegi bes etdiler. Soňra sakçylar ýene hereketi açdylar diýip, çeşme gürrüň berdi.
Adatça, türkmen paýtagtynda jaýlaryň golaýynda we açyk duralgalarda goýlan awtoulaglary prezident Berdimuhamedowyň ol ýa-da beýleki ýere geçmegi, Aşgabadyň üstünden dikuçarly gözegçilik etmegi bilen baglylykda goýlan ýerinden aýyrdýarlar.
Prezident Berdimuhamedow özüniň dikuçarly gözegçiliginden soň birnäçe gezek maşynlaryň çem gelen ýerde goýulmagyndan nägilelik bildirdi.
Azatlygyň ýerli habarçylary bilen anonim şertde gürleşýän ulag eýeleri häkimiýetleriň awtomobiller bilen bagly girizýän çäklendirmeleriniň soňunyň gelmeýändigini, şol bir wagtda olaryň kanuny düşündirişiniň hem aýdyň däldigini aýdyp zeýrenýärler.
Awtomobiller bilen bagly girizilen soňky gadaganlyk gara we goýy reňkli maşynlaryň eýelerine gymmat düşdi.
“Parahat” mikroraýonynda bolan waka, ýagny maşynlaryň kowalanmagy ýurduň içeri işler ministrine ýene bir gezek berk käýinjiň we soňky duýduryşyň berlen wagtyna gabat geldi. Emma onuň hakykatda näme bile baglydygy häzirlikçe belli däl.


text:
Türkmenistanyň dünýäniň esasy hyzmatdaş bolan ýurtlary bilen daşary söwdasynyň harytlar boýunça maglumatlary öz içine alýar.
Her ýyl
Ýygyndyda Türkmenistanyň senagatynyň işiniň önümçilik, zähmet, maliýe we beýleki görkezijileri getirildi. Şonuň bilen bir hatarda, senagatyň aýry-aýry pudaklarynyň ösüşi (ýangyç-energetika, maşyn gurluşygy we metaly işläp bejeriji, himiýa, gurluşyk materiallary, ýeňil we azyk senagaty) we ilatyň ulanýan harytlarynyň öndürilişi barada maglumatlar getirildi. Şeýle hem, senagat önümlerini öndürýän telekeçilige degişli kärhanalaryň işleri barada käbir maglumatlar görkezilýär.
Her ýyl
Türkmenistanyň milli hasaplaryny gurnamak üçin esas bolup Birleşen milletler guramasynyň (BMG-nyň), Halkara Pul Gaznasynyň (HPG-nyň), Bütindünýä bankyň, ykdysady hyzmatdaşlygy we ösüş guramasynyň (YHÖG-nyň) we Ýewrostatyň 1993-nji ýylda (MHU-93) BMG-nyň hasabat topary tarapyndan kabul edilen halkara ülňüşindäki usulyýeti hyzmat edýär.Ýygyndyda Türkmenistanyň milli hasaplar ulgamynyň (MHU) esasy hasaplarynyň maglumatlary we görkezijileri berilýär. Milli hasaplaryň umumylaşdyrylan tablisalarynda ykdysadyýetdäki esasy bölekleriň arasyndaky gymmatlyk akymlar görkezilýär. MHU-nyň görkezijileriniň we hasaplaryň mazmuny gysgaça usulyýet düşündirişinde beýan edilýär.
Her ýyl
”Türkmenistanyň maliýesi” statistiki ýygyndyda Döwlet býujetiniň ýerine ýetirileni, pul-karz dolanyşygynyň, ätiýaçlandyrmanyň, kärhananyň we guramalaryň maliýe işleriniň netijeleriň görkezijileri berilýär.
Her ýyl
Statistiki ýygyndyda Türkmenistanyň oba hojalygynyň ösüşini häsiýetlendirýän esasy hasabat görkezijileri neşir edilýär.
Her ýyl
Türkmenistanda ilatyň sarp edýän harytlary bazarynyň ösüşiniň esasy görkezijileri (bölek satuw haryt dolanyşygynyň, iýmit taýýarlaýan kärhanalarynyň haryt dolanyşygynyň we ilatyň sarp edýan harytlarynyň gorlarynyň möçberleri) görkezilýär.
Her ýyl
Statistiki ýygyndyda desgalaryň, esasy serişdeleriň işe girizilişi we esasy serişdelere düýpli maýa goýumlary boýunça maglumatlar Türkmenistanyň ministrlikleri, pudaklaýyn dolandyryş edaralary, halk hojalygynyň pudaklary, ykdysadyýetiň ýaýrawlary boýunça bölünip beýan edilýär.
Her ýyl
Statistiki ýygyndyda gurluşyklaryň, desgalaryň we kuwwatlyklaryň şu ýyldaky sanawy boýunça maglumatlar yzarlanylýar. Türkmenistanyň ministrlikleri we pudaklaýyn dolandyryş edaralary boýunça önümçilik kuwwatlyklarynyň we desgalaryň işe girizilişi we olaryň ýerine ýetirilen möçberleri boýunça görkezijiler beýan edilýär.
Hasabat ýygyndysynda daşky gurşawyň ýagdaýyny, öňa edýän täsirini, tebigy baýlyklaryň barlygyny we olaryň peýdalanylyşyny häsiyetlendirýän, şeýle-de daşky gurşawy goramak boýunça geçirilýän çäreleriň amala aşyrylyşy barada maglumatlar getirilýär.
Her ýyl
Türkmenistanyň ulag we aragatnaşyk kärhanalarynyň işini häsiýetlendirýän hasabat maglumatlary şu ýygyndyda ýerleşdirilýär. Ýygynda geçiriji turba, demir ýol, awtomobil, howa, deňiz, derýa ýol ulaglaryň işi barada esasy ykdysady görkezijileriniň maglumatlary goşuldy.
Her ýyl
Ýyllyk hasabat neşirinde Türkmenistanyň durmuş-ykdysady ýagdaýy barada maglumatlar çap edilýär. Ýygyndyda ilat, onuň iş bilen meşgullygy, durmuş derejesi barada maglumatlar, şeýle hem milli hasaplar, maliýe, maýa goýum işi barada maglumatlar getirilýär. Senagatyň, oba hojalygynyň, ulagyň we ykdysadyýetiň beýleki pudaklarynyň ýagdaýyny häsiýetlendirýän maglumatlar berilýär. Aýry-aýry görkezijilere gysgaça usuly düşündirişler hem ýerleşdirildi.
Her ýyl
Statistika ýygyndyda bellige alnan hojalyk subýektleri boýunça maglumatlar saklanylýar – ýurduk taraplar, filiallar we wekillikler boýunça, şonuň ýaly-da Türkmenistanda ulanylýan esasy klassifikatorlaryň häsiýetnamasy hem saklanylýar.
Her ýyl
“Türkmenistanda kiçi telekeçilik” statistika ýygyndynyň birinji bölüminde döwlet eýeçiligine degişli bolmadyk kiçi kärhanalaryň ösüş meýilleri görkezilýär, bu ýerde eýeçiligiň görnüşleri, ykdysady işleriň görnüşleri, gender alamatlary we hojalyk işiniň netijeleri boýunça döwlet eýeçiligine degişli bolmadyk kiçi kärhanalaryň ösüşiniň düzümleýin üýtgemegi görkezilýär. Statistiki ýygyndynyň 1 bölüminde eýeçiligi döwletiň garamagyndan aýyrmak we hususylaşdyrmak barada sebitler, ykdysady pudaklar we institusional özgerişleriň ugurlary boýunça maglumatlar hem görkezilýär.
“Türkmenistanda kiçi telekeçilik” statistiki ýygyndyda (II bölüm) Türkmenistanda hususy telekeçiligiň ösüş meýilleri görkezilendir. Maglumatlar sebitler, ykdysady işleriň görnüşleri boýunça we daşary ykdysady işleriň amala aşyrylyş şertlerine baglylykda getirilýär. Ýygyndynyň ikinji bölüminde hususy telekeçileriň iş bilen meşgullygy we hojalyk işleriniň netijeleri barada maglumat has doly görkezilendir.
Her ýyl
“Türkmenistanda erkin telekeçiligiň ykdysady zolaklarynda kärhanalaryň işi” statistika ýygyndy ETYZ-ynyň çäkleýin we pudaklaýyn hukukly kärhanalarynyň ösüş meýilleri görkezilýär. Onda erkin telekeçiligiň ykdysady zolaklary, ykdysady işiň görnüşleri, gender aýratynlyklary we hojalyk işiniň netijeleri boýunça hasabat maglumatlary görkezildi.
Her ýyl
Bu hasabat ýygyndysynda ykdysadyýetiň pudaklarynda iş bilen meşgullanýanlaryň sanyny, olaryň ykdysadyýetiň bölekleri boýunça bölünişini, zähmet bazarynda islegleri we teklipleri, işçileriň hünär taýýarlygyny häsiýetlendirýän maglumatlar berilýär.
Her ýyl
Ýygyndy ilatyň ýaşaýyş derejesiniň esasy durmuş-ykdysady görkezijilerini öz içine alýar. Ýygyndyda demografiýa boýunça, ilatyň iş bilen meşgullygy, pul girdejileriniň we çykdajylarynyň möçberi we düzümi, pul girdejileriniň we çykdajylarynyň öý hojalyklaryň toparlary boýunça aratapawudy, ilatyň ýaşaýyş jaý şertleri, saglyk ýagdaýy we saglygy goraýyş hyzmatlary, ilatyň bilimi, medeniýet kärhanalarynyň ulgamynyň ösüşi we ş.m. barada hasabat maglumatlary berilýär.
5 ýylda 1 gezek
Ýygyndyda nesil çalyşma hereketini häsiýetlendirýän demografiki görkezijiler, şol sanda ilatyň köpelişiniň gös-göni täsir edýän ilatyň ýaşaýşynyň käbir durmuş-ykdysady şertleri, mekdebe çenli terbiýeleme we bilim derejeleri, sagaldyş-öňüni alyş kömegi, kämillik ýaşa ýetmedikleriň özüni alyp baryşlary barada maglumatlar getirilýär.
5 ýylda 1 gezek
Ýygyndyda nesil çalyşma hereketini häsiýetlendirýän, şol sanda aýallaryň we erkekleriň sany, täze doglanlaryň, ölenleriň sany, nikada bolmak ýagdaýy boýunça ilatyň paýlanylyşy, ykdysadyýetiň aýry pudaklarynda bilim derejesi boýunça işleýän ilatyň paýlanylyşy, zähmet şertleriniň ýagdaýy, bilim edaralaryň görnüşleri, şol sanda bilim berýän edaralaryň görnüşleri, şeýle hem hünärleriň toparlary boýunça okaýan aýallaryň we erkekleriň paýlanylyşy, aýallaryň we erkekleriň keselleýjiligi barada görkezijiler getirilýär.
Türkmenistanyň daşary söwdasynda esasy hyzmatdaş bolan ýurtlar; harytlaryň esasy görnüşleri boýunça eksport we import; DYI HN-synyň harytlyk düzümi boýunça eksport we import.
Her ýyl


text:
- Türkmenistanyň Döwlet býujetini taýýarlamak we ony ýerine ýetirmek
- Döwletiň maliýe maksatnamasyny işläp taýýarlamak
- Türkmenistanyň täze Býujet kodeksini işläp taýýarlamak
- Maliýe, býujet, salgyt syýasatyny durmuşa geçirmek boýunça teklipleri işläp taýýarlamak
- Türkmenistanda maliýe bazarlaryny ösdürmek boýunça teklipleri işläp taýýarlamak
- Türkmenistanda ätiýaçlandyryş işini düzgünleşdirmek we oňa gözegçilik etmek
- Türkmenistanda auditorçylyk işini utgaşdyrmak we oňa gözegçilik etmek
- Gymmatly kagyzlar bazaryny guramakda döwlet syýasatyny geçirmek
- Buhgalterçilik hasaba alnyşy we maliýe hasabatlylygy babatynda ýeke-täk hasaba alyş syýasatyny emele getirmek
- Buhgalterçilik hasaba alnyşynyň we maliýe hasabatlylygynyň umumy kabul edilen halkara standartlarynyň talaplaryna laýyk gelýän milli standartlaryny taýýarlamak


text:
Пасхальное послание Святейшего Патриарха Московского и всея Руси Кирилла на туркменском языке
- Подробности
- Опубликовано 21 Апрель 2011
Hudaýy söýýän arhipastyrlar, ählihalal preswiterler we diakonlar, inoklar we inokinýalar, gadyrly doganlar we uýalar!
Hudaýa şükürlik bilen tüýs ýüregimden siziň ähliňize beýik we halas ediji habary ýetirýärin: HRISTOS DIRELDI!
Buthana ýyl-ýyldan şu Pasha ýüzlenmesi bilen iki müň ýyl mundan ozal bolup geçen älem-jahan ähmiýetli şol waka şaýatlyk edip gelýär. Şonda ir ertirde uyalar öz Mugallymlarynyň jaýlanan ýerine gelip, tabydyň boşdugyny gördüler. Hristosyň gudratly güýji ölümiň kanunyny ýeňdi. Ol direldi we şonuň bilen ölümiň ýaşaýşyň soňy däldigini, Hudaýyň güýji bilen ölümi hem ýeňip bolýandygyny bütin adamzada aýan etdi.
Hristosyň direlmegi, dünýä taryhynda täsin waka bolmak bilen, Hudaýyň emri bilen biziň hem direlmegimiziň başlangyjy boldy. Hut şonuň üçin hem Halas ediji şu dünýä geldi, jebir-jepalary çekdi, haça çüýlendi we her bir adamyň ölülerden direlmegiň tejribesinden geçmegi üçin tabytdan galyp direldi. Bu barada apostol Pawel aýdyň aýdýar: “Hudaý.. bizi hem Öz güýji bilen direlder” (1Kor. 6, 14).
Hut şonuň üçinem Pasha baýramy ýaşaýşyň ölümden ýeňmeginiň baýramydyr, çünki Halas ediji Hristosyň Direlmegi bilen ölülerden direlmek bize-de peşgeş berlendir. Ýerdäki durmuşyň haýsydyr bir kynçylyklar, haýsydyr bir synaglar başymyzdan geçse-de, ruhy güýji bolmazdan, biziň geljegimiz barada aýtmaga synanyşýanlar haýsydyr bir elhenç zatlar barada bizi gorkuzsalar-da, biziň dünýä baradaky garaýşymyz parahat we şatlykly bolmalydyr, çünki Hristos direldi!
Keramatly Russiýada Pasha baýramy hemişe iň ajaýyp we röwşen baýram bolup durýar. Soňky onýyllykda bu baýramçylyk köpsanly öýlere we maşgalalara ýene-de gaýdyp geldi. Indi bu baýramçylygy ozaldan pasha ýüzlenmesiniň aýdylmadyk ýerlerinde: hassahanalarda we tussaghanalarda, Goşunda we Flotda, hat-da kosmosda hem belleýärler. Şugünki günde Rus dünýäsiniň ýurtlarynda bolup geçýän daşky özgertmeleriň esasynda adam ruhunyň hakykat ýüzünde galkynmagyny, Hristosyň Direlmeginiň begenji her bir adamyň ýüregini doldurmagyny, Hudaýyň söýgi şamçyragy bilen diňe bir biziň ýakynlarymyzyň we dogan-garyndaşlarymyzyň ýüreklerine däl-de, eýsem ybadathana baryp bilmeýän garrylaryň, hassalaryň we hossarsyz adamlaryň hem ýüreklerine ýylylyk çaýmagyny Hudaýdan dileýäris.
Hristosyň direlmeginiň üsti bilen dindar adam halal we Hudaýyň dini wesýetleri we parzlary boýunça, ýagny rehimli we mähirli, halal we adamlar bilen hoşniýetli gatnaşyklarda bolup, olar bilen begençlerini we gynançlaryny deň paýlaşyp bilýän adam bolup ýaşamak üçin ýokardan peşgeş berilýän bereketli güýje galtaşmaga mümkinçilik alýar.
Ýakynlar babatda şu hristiançylyk gatnaşyklarymyz öz ýurdumyz, öz halkymyz, öz maşgalamyz we öýümiz baradaky aladany hem öz içine alýar. Müdimi ruhy gymmatlyklaryň ileri tutulmagyny wagyz etmek bilen, Buthana öz adamlaryna Hudaý gudraty bilen döredilen wagtlaýyn, emma hakyky gymmatlyklara: bizi gurşap alýan tebigata, ata-babalarymyzyň asyrlar boýy döreden baý medeni mirasa örän yhlasly garamaga çagyrýar. Prowoslawçylygyň ruhy hazynalarynyň we däp-dessurlarynyň aýap goramaklyk özüňi, öz içki dünýäňi işjeň özgertmekden, şeýle hem bizi gurşap alýan dünýäniň gözelligini we sazlaşygyny gorap saklamakdan we adamyň betnebisligi bilen derbi-dagyn edilen ýerleri dikeltmekden ybaratdyr. Munuň özi hristian adamyň borjy we jogapkärçiligidir.
Hudaý bizden gaty kyn edermenligi talap etmeýär. Her bir adamyň ruhuna ýüzlenmek bilen, Ol şu sözler bilen ýene we ýeneden ýüzlenýär: “Ähli jebir-jepa we kynçylyk çekýänler Meniň ýanyma geliň we Men sizi köşeşdirerin; meniň zulum-sütemimi özüňize alyň we Menden öwreniň, çünki Men sada we akýürekli, siz öz ruhuňyza rahatlyk taparsyňyz; çünki meniň jebir-jepalarym Meniň bähbidimdir we Meniň zulum-sütemlerim ýeňillikdir” (Mf. 11, 28-30). Hudaýyň biziň üstümize ýükleýän kynçylyklarynyň nähili bähbitli we aňsatdygyny duýmak we oňa düşünmek üçin öz ýakynlaryňyza we kesekileriňize ýagşylyk etmegi öwrenmek gerek. Bu tälimde diňe ilkinji ädimler: wagtynda özüňe erk edip, gödeklige gödeklik, ýamana ýamanlyk, aldawa aldawlyk, ýazgarmaklyga ýazgarmaklyk bilen jogap bermekden saklanmak kyndyr. Öýde, işde, Buthanada ýa-da goňşular we tanyşlar bilen gatnaşyklarda bir adama haýyr beren dogry we halal hereketden kanagatlanma duýgysyny başdan geçirmekden gowy zat ýokdur. Eger akýürekden edilen haýyrly işler siziň durmuşyňyzyň bir bölegi bolup durýan bolsa, bu kanagatlanma duýgusy ruhuň şatlykly we ruhubelent ýagdaýyna geçmäge ukyplydyr. Diňe şonda biz öz eýän haýyrly işlerimiz bilen jemgyýetçiligiň abadançylygynyň arasynda aýrylmaz arabaglanyşygyň bardygyna akyl ýetiermek bilen, jemgyýetçilik durmuşynda gowluga tarap özgertmeleri duýarys.
Biziň hem şahsy hem-de kär-hünär we jemgyýetçilik babatdaky hereketlerimiziň Ýewangeliýadaky delillendirilmegi biziň özümizi we daşky dünýäni düýpli üýtgetmäge ukyply.
“Goý, Hudaý direlsin we ähli ýaramazlyklar ýok bolsun!” – diýip biz şu ýagty şöhleli gijede ýüzlenýäris. Goý Hudaý biziň ýüreklerimizde direlsin we ýalanlyk, duşmanlyk, gahar-gazap, zorluklar we durmuşymyzdaky ähli nogsanlyklar ýok bolsun.
Siziň ähliňizi Mukaddes Pasha baýramy bilen gutlaýarys. Hakykatdan hem Direlen Hydaýyň kömegi we ak patasy bilen, goý, biziň her birimiziň Buthananyň hatyrasyna, biziň ýaşaýan ýurtlarymyzyň hatyrasyna, ýakyndakylarymyzyň we uzakdakylarymyzyp hatyrasyna mundan beýläkdäki işlerimizde hemişe rowaçlyk ýaran bolsun. Omyn.
Moskwanyň we bütin Russiýanyň Patriarhy
Moskwa,Hristowyň pashasy 2011ý.


text:
Mary welaýatyna prezidentiň geljekdigi aýdylany bäri 3-4-günüň dowamynda etrabyň çäginde meýdanlary ot-çöplerden, haşal otlardan arassalamak işleri geçirilýär. Bu işlere edara-kärhanalaryň işgärleri, kärendeçiler çekilip, welaýatyň ähli resmileriniň gözegçiliginde ot-çöpler ýygnalyp, kä ýerlerde olary duran ýerinde otlap aýyrýarlar. Ot-çöpleriň otlanan ýerleri garalyp dur. Otlanýan ot-çöpleriň tüssesi asmana galyp, tüsseden ýaňa ýollar, obalar çala görünýär. Ýaşaýjylar bu ot ýakylşygyň howany hapalap, dem alar ýaly etmeýändigini aýdyp zeýrenýärler.
Köpräk görkez